cyanic-selkie/wikianc huggingface dataset:
താപമോചക പ്രവർത്തനം
അവലംബം
വർഗ്ഗം:താപഗതികം വർഗ്ഗം:ഊർജ്ജം
യിപ് മാൻ
2008-ൽ പുറത്തിറങ്ങിയ ഒരു ചൈനീസ് സിനിമയാണ് യിപ് മാൻ (Grandmaster Ip Man (Chinese: 一代宗師葉問) . ബ്രൂസ് ലീയുടെ മാസ്റ്റർ എന്ന പേരിൽ പ്രസിദ്ധനാണ് യിപ് മാൻ. ചൈനീസ് മാർഷ്യൽ ആർട്സായ വിങ് ചുങിന്റെ മാസ്റ്റർ ആയി ലോകം മുഴുവൻ പ്രസിദ്ധനാണ് യിപ് മാൻ. മൂന്ന് ഭാഗങ്ങളിലായി ഇറങ്ങിയ ആത്മകഥാംശം ഉൾകൊള്ളുന്ന ഈ പടത്തിന്റെ ഒന്നാം ഭാഗം ആണ് 2008- ൽ ഇറങ്ങിയത്. യിപ് മാൻ II 2010-ലും, യിപ് മാൻ III 2015-ലും പുറത്തിറങ്ങി. ചൈനയിലെ ഫോഷാൻ നഗരത്തിലാണ് യിപ് മാൻ ജീവിചിരുന്നത്. ഈ സിനിമ സംവിധാനം ചെയ്തിരിക്കുന്നത് വിൽസൺ യിപ് ആണ്. ഡോണീ യെൻ യിപ് മാൻ ആയി വേഷമിട്ടിരിക്കുന്ന ഈ പടത്തിൽ ചൈനയുടെ ജപ്പാൻ യുദ്ധ കാലമാണ് പശ്ചാത്തലമായി വരുന്നത്.
അവലംബം
വർഗ്ഗം:ചൈനീസ് ചലചിത്രം വർഗ്ഗം:ജീവചരിത്രത്തെ ആധാരമാക്കിയുള്ള ചലചിത്രം വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:ആയോധനകലാ ചലച്ചിത്രങ്ങൾ
ടിബോലോൺ
ലിവിയൽ എന്ന ബ്രാൻഡ് നാമത്തിൽ വിൽക്കുന്ന ടിബോലോൺ, ആർത്തവവിരാമ സമയത്ത് ഹോർമോൺ തെറാപ്പിയിലും ആർത്തവവിരാമം നേരിടുന്ന ഓസ്റ്റിയോപൊറോസിസ്, എൻഡോമെട്രിയോസിസ് എന്നിവയുടെ ചികിത്സയിലും ഉപയോഗിക്കുന്ന ഒരു മരുന്നാണ്. ഇംഗ്ലീഷ്:Tibolone. ടിബോലോൺ ദുർബലമായ ഈസ്ട്രജനിക്, പ്രോജസ്റ്റോജെനിക്, ആൻഡ്രോജെനിക് പ്രവർത്തനങ്ങളുള്ള ഒരു സിന്തറ്റിക് സ്റ്റിറോയിഡ് ആണ്. മരുന്ന് ഒറ്റയ്ക്ക് ലഭ്യമാണ്. മറ്റ് മരുന്നുകളുമായി സംയോജിച്ച് രൂപപ്പെടുത്തുകയോ ഉപയോഗിക്കുകയോ ചെയ്യാത്ത ഈ മരുന്ന് വായിലൂടെയാണ് എടുക്കുന്നത്.
ടിബോലോണിന്റെ പാർശ്വഫലങ്ങൾ മുഖക്കുരുവും രോമവളർച്ചയും ഉൾപ്പെടുന്നു. ടിബോലോൺ ദുർബലമായ ഈസ്ട്രജനിക്, പ്രോജസ്റ്റോജെനിക്, ആൻഡ്രോജെനിക് പ്രവർത്തനങ്ങളുള്ള ഒരു സിന്തറ്റിക് സ്റ്റിറോയിഡ് ആണ്, അതിനാൽ ഈസ്ട്രജൻ, പ്രൊജസ്ട്രോൺ, ആൻഡ്രോജൻ റിസപ്റ്ററുകളുടെ ഒരു അഗോണിസ്റ്റ് ആണ്. ഇത് നിരവധി മെറ്റബോളിറ്റുകളുടെ ഒരു മുൻരൂപംആണ്. ടിബോലോണിന്റെ ഈസ്ട്രജനിക് ഇഫക്റ്റുകൾ അവയുടെ വിതരണത്തിൽ ടിഷ്യു സെലക്റ്റിവിറ്റി കാണിച്ചേക്കാം.
ടിബോലോൺ 1960-കളിലാണ് വികസിപ്പിച്ചെടുത്തത്, 1988ൽ വൈദ്യശാസ്ത്രപരമാറ്റ ഉപയോഗത്തിനായി അവതരിപ്പിച്ചു. ഇത് ലോകമെമ്പാടും വ്യാപകമായി വിപണനം ചെയ്യപ്പെടുന്ന മരുന്നാണെങ്കിലും. ഇത് അമേരിക്കയിൽ ലഭ്യമല്ല.
ഉപയോഗങ്ങൾ
ഹോട്ട് ഫ്ലാഷുകൾ, യോനിയിലെ അട്രോഫി, പോസ്റ്റ്‌മെനോപോസൽ ഓസ്റ്റിയോപൊറോസിസ്, എൻഡോമെട്രിയോസിസ് തുടങ്ങിയ ആർത്തവവിരാമ ലക്ഷണങ്ങളെ ചികിത്സിക്കാൻ ടിബോലോൺ ഉപയോഗിക്കുന്നു. പഴയ ആർത്തവവിരാമ ഹോർമോൺ തെറാപ്പി മരുന്നുകളുമായി താരതമ്യപ്പെടുത്തുമ്പോൾ ഇതിന് സമാനമോ അത്നേക്കാൽ നല്ലതോ ആയ ഫലപ്രാപ്തി ഉണ്ട്, എന്നാൽ പാർശ്വഫല ങ്ങൾ അത്രയും അധികം ഇല്ല. സ്ത്രീകളുടെ ലൈംഗികശേഷിക്കുറവിനുള്ള ചികിത്സയായി ഇത് പരീക്ഷിച്ചിട്ടുണ്ട്.
റഫറൻസുകൾ
വർഗ്ഗം:മരുന്നുകൾ
ഏണസ്റ്റ് ജെയിംസ് ഹേഫോർഡ്
ഏണസ്റ്റ് ജെയിംസ് ഹേഫോർഡ്, MD, MRCP(Eng), LRCP, BL (23 ഏപ്രിൽ 1858, അനോമാബു - 6 ഓഗസ്റ്റ് 1913, ലണ്ടൻ) ഗോൾഡ് കോസ്റ്റിലെ ഒരു ഫിസിഷ്യനും അഭിഭാഷകനുമായിരുന്നു. ബെഞ്ചമിൻ ക്വാർട്ടേ-പാപ്പാഫിയോയ്ക്ക് ശേഷം ഗോൾഡ് കോസ്റ്റിലെ ഒരു ഓർത്തഡോക്സ് മെഡിക്കൽ ഡോക്ടറായ രണ്ടാമത്തെ ആഫ്രിക്കക്കാരനായിരുന്നു അദ്ദേഹം.
ജീവിതം
ഏണസ്റ്റ് ജെയിംസ് ഹേഫോർഡ്, മെത്തഡിസ്റ്റ് മന്ത്രിയായിരുന്ന റവ. ജോസഫ് ഡി ഗ്രാഫ്റ്റ് ഹേഫോർഡിന്റെയും മേരി ബ്രൂവിന്റെയും മൂത്ത മകനായിരുന്നു. ജെ.ഇ.കേസ്ലി ഹേഫോർഡും മാർക്ക് ക്രിസ്റ്റ്യൻ ഹേഫോർഡും അദ്ദേഹത്തിന്റെ ഇളയ സഹോദരന്മാരായിരുന്നു. കേപ് കോസ്റ്റിലെ അനോമാബുവിലും സിയറ ലിയോണിലെ ഫ്രീടൗണിലുള്ള വെസ്ലിയൻ ഹൈസ്‌കൂളിലുമാണ് അദ്ദേഹം വിദ്യാഭ്യാസം നേടിയത്.
എൽമിനയിലെ വെസ്ലിയൻ മെത്തഡിസ്റ്റ് പള്ളിയിലും സ്‌കൂളിലും അസിസ്റ്റന്റ് മിഷനറിയും പ്രധാന അദ്ധ്യാപകനും, 1882-ൽ കേപ് കോസ്റ്റ് ഗവൺമെന്റ് ബോയ്‌സ് സ്‌കൂളിലെ പ്രധാനാധ്യാപകനും ആയി. 1888 വരെ. ഡബ്ലിനിലെ റോട്ടുണ്ട ഹോസ്പിറ്റലിൽ ഗൈനക്കോളജിയിൽ സ്പെഷ്യലൈസ് ചെയ്ത അദ്ദേഹം കേപ് കോസ്റ്റിലെ സ്വകാര്യ പ്രാക്ടീസിലേക്ക് മടങ്ങി.
References
വർഗ്ഗം:1858-ൽ ജനിച്ചവർ വർഗ്ഗം:1913-ൽ മരിച്ചവർ
മിർത്തോ
right|thumb|സോക്രട്ടീസും രണ്ടു ഭാര്യമാരോടൊപ്പം [[:en:Reyer_van_Blommendael|റെയർ വാൻ ബ്ലോമ്മൻഡീലിന്റെ ചിത്രം ]] ചില രേഖപ്പെടുത്തലുകളനുസരിച്ച് സോക്രട്ടീസിന്റെ ഒരു ഭാര്യയായിരുന്നു മിർത്തോ, (ബി സി അഞ്ചാം ശതകം)
ഈ അവകാശ വാദത്തിന്റെ മൂല സ്രോതസ്സ് അരിസ്റ്റോട്ടിൽ എഴുതിയ "ഓൺ ബീയിംഗ് വെൽ ബോൺ" എന്ന കൃതിയാണെന്ന് തോന്നുന്നു. എന്നാൽ കൃതി അസ്സലാണോ എന്ന് പ്ലൂട്ടാർക്ക് സംശയം പ്രകടിപ്പിച്ചിട്ടൂണ്ട്. പ്രത്യക്ഷത്തിൽ ഇവർ അരിസ്റ്റിഡെസ്സിന്റെ മകളോ, പൗത്രിയോ ആകാനാണു് സാദ്ധ്യത കൂടുതൽ
ഡയോജനസ് ലേർറ്റിയൂസ്, സെന്തിപ്പിയോടൊപ്പം രണ്ടാം ഭാര്യയായി മിർത്തൊയെപ്പറ്റി പ്പറയുന്നുണ്ടെങ്കിലും ഉഭയകസക്ഷിസമ്മതപ്രകാരം ഭാര്യാ ഭർത്താക്കന്മാരായി (കോമൺ ലൊ വൈഫ്) ജീവിച്ചിരുന്നതായി വേണം കരുതാൻ. "വൈധവ്യവും ദാരിദ്രവും മൂലം സോക്രട്ടീസിനോടൊപ്പം  മിർത്തോ താമസിച്ചിരുന്നതായി പ്ലൂട്ടർക്ക് അഭിപ്രായപ്പെടൂന്നു  " റോഡ്സിലെ ഹൈറോണിമസ്, അഥീനിയായിലെ ഒരു താത്കാലിക വിധി ഉദ്ധരിച്ച് ഈ കാര്യം സ്ഥിരീകരിക്കാൻ ശ്രമിച്ചതായി എത്തിനിയോസും ഡയൊജനിസും ചൂണ്ടിക്കാണിക്കുന്നു
എന്നാൽ പ്ലേറ്റോയോ ക്സെനോഫൊണൊ ഇക്കാര്യം പരാമർശിച്ചിട്ടില്ല, മാത്രവുമല്ല പുരാതനകാലത്തെ എല്ലാവരും ഇതു വിശ്വസിക്കാൻ തയ്യാറായിട്ടുമില്. ഏതനെയൂസും പനേഷ്യസ്സും, "സോക്രട്ടീസിന്റെ ഭാര്യമാരെപ്പറ്റി" പരാമർശം എല്ലവരേയും നിരാകരിച്ചിട്ടൂണ്ട്
Notes
വർഗ്ഗം:പ്രമുഖവ്യക്തികളുടെ ജീവിതപങ്കാളികൾ
ഹെർമൻ ഓഗസ്റ്റ് ഹാജൻ
ജീവചരിത്രം
അദ്ദേഹം 30 മെയ് 1817 ന് പ്രഷ്യയിലെ Königsberg, Prussia. ആണ് ജനിച്ചത്. അദ്ദേഹത്തിന്റെ പിതാവ് University of Königsbergലെ രാഷ്ട്രതന്ത്ര പ്രൊഫസറും മുത്തച്ഛൻ അവിടത്തെത്തന്നെ രസതന്ത്ര പ്രൊഫസറും ആയിരുന്നു.
അദ്ദേഹം 1836-ൽ പ്രാഥമിക വിദ്യാഭ്യാസം പൂർത്തിയാക്കി വൈദ്യശാസ്ത്രം പഠിക്കാനായി University of Königsberg-ൽ ചേർന്നു. അവിടത്തെ പ്രഫസറായിരുന്ന Martin Heinrich Rathke-ന്റെ കൂടെ അദ്ദേഹം Norway, Sweden, Denmark, Germany എന്നിവിടങ്ങളിലെ പ്രാണിശേഖരങ്ങൾ സന്ദർശിച്ചു. 1839-ൽ അദ്ദേഹം തന്റെ ആദ്യ ലേഖനം List of the Dragonflies of East Prussia പ്രസിദ്ധീകരിച്ചു. 1840-ൽ വൈദ്യബിരുദം ലഭിച്ചശേഷം അദ്ദേഹം യൂറോപ്പിലെ തുമ്പികളെക്കുറിച്ചുള്ള ലേഖനങ്ങളെഴുതി. അതിനുശേഷം അദ്ദേഹം Berlin, Vienna, Paris എന്നിവിടങ്ങളിലെല്ലാം വൈദ്യശാസ്ത്രം അഭ്യസിച്ചു.1843-ൽ നാട്ടിൽ മടങ്ങിയെത്തിയ അദ്ദേഹം അവിടെ ജോലിയിൽ പ്രവേശിച്ചു.
ആശുപത്രിയിലെ ജോലികൾക്കൊപ്പം അദ്ദേഹം തന്റെ പ്രാണിശാസ്ത്രപഠനങ്ങൾ തുടർന്നു. സുഹൃത്തായ സെലീസിനോടൊപ്പം അദ്ദേഹം പല ലേഖനങ്ങളും പ്രസിദ്ധീകരിച്ചു. അമേരിക്കയിലേക്ക് പോയശേഷവും അദ്ദേഹം സെലീസുമായുള്ള സഹവർത്തിത്വം തുടർന്നു. Monographie des Termites (1855-1860) എന്ന ചിതലുകളെക്കുറിച്ചുള്ള പഠനങ്ങളും അദ്ദേഹം പ്രസിദ്ധീകരിച്ചു.
1856-ൽ അദ്ദേഹം റഷ്യൻ പ്രാണിപഠനശാസ്ത്രജ്ഞനായ Karl Robert Osten-Sacken-നെ കണ്ടുമുട്ടുകയും വടക്കേ അമേരിക്കയിലെ ന്യൂറോപ്റ്റെറകളെക്കുറിച്ചു പഠിക്കുന്നത് നന്നായിരിക്കുമെന്നു ബോധ്യപ്പെടുകയും ചെയ്തു. അദ്ദേഹം കൈമാറിയ ശേഖരങ്ങൾ പഠിച്ചു 1861-ൽ Synopsis of the Neuroptera of North America എഴുതി  നിലവിൽ ഉള്ളവയെക്കൂടാതെ വംശനാശം സംഭവിച്ച ന്യൂറോപ്റ്റെറകളെക്കുറിച്ചും അദ്ദേഹം പഠിച്ചു. അദ്ദേഹത്തിന്റെ Bibliotheca Entomologica (1862, 1863) എന്ന രണ്ടു ഭാഗങ്ങളായി പ്രസിദ്ധീകരിച്ച അതുവരെ പ്രസിദ്ധീകരിക്കപ്പെട്ട മുഴുവൻ പ്രാണിശാസ്ത്ര പഠനങ്ങളുടെയും പട്ടിക വളരെ പ്രശസ്തമാണ്.
അങ്ങനെയിരിക്കുമ്പോളാണ് Louis Agassiz അദ്ദേഹത്തെ അമേരിക്കയിലെ ഹാർവാർഡ് സർവകലാശാലയിൽ Museum of Comparative Zoology യുടെ പരിപാലകനാൻ ക്ഷണിക്കുന്നത്. ക്ഷണം സ്വീകരിച്ചു അദ്ദേഹം 1867-ൽ അമേരിക്കയിലെത്തി. 1870-ൽ അദ്ദേഹം അമേരിക്കയിലെ ആദ്യത്തെ പ്രണിപഠനശാസ്ത്ര പ്രൊഫസറായി നിയമിതനായി. അദ്ദേഹത്തിന്റെ പരിശ്രമഫലമായി അമേരിക്കയിലെ പ്രാണികളെ ശേഖരിച്ചു യൂറോപ്പിലേക്കു കൊണ്ടുപോയിരുന്ന പ്രവണത തടയാനായി. ബെർലിനിൽ സൂക്ഷിച്ചിരുന്ന ചില ശേഖരങ്ങൾ അമേരിക്കയിലേക്ക് തിരികെ കൊണ്ടുവരാനും അദ്ദേഹത്തിനു കഴിഞ്ഞു. അദ്ദേഹത്തിന്റെ പല വിദ്യാർത്ഥികളും (John Henry Comstock, Albert J. Cook, Herbert Osborn, Henry G. Hubbard, Charles W. Woodworth) പിന്നീട് മികച്ച പ്രാണിപഠന ശാസ്ത്രജ്ഞരായി.
American Academy of Arts and Sciences, American Philosophical Society, American Entomological Society തുടങ്ങിയ പല ശാസ്ത്ര സംഘടനകളിലും അദ്ദേഹം അംഗമായിരുന്നു. 1863-ൽ അദ്ദേഹത്തിന് University of Königsberg Ph.D. ബിരുദം നൽകി ആദരിച്ചു.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:1817-ൽ ജനിച്ചവർ വർഗ്ഗം:1893-ൽ മരിച്ചവർ വർഗ്ഗം:ഹാർവാർഡ് സർവകലാശാലാ അദ്ധ്യാപകർ വർഗ്ഗം:ജർമ്മൻ പ്രാണിശാസ്ത്രജ്ഞർ വർഗ്ഗം:അമേരിക്കൻ പ്രാണിശാസ്ത്രജ്ഞർ വർഗ്ഗം:ജർമ്മനിയിൽനിന്നും അമേരിക്കൻ ഐക്യനാടുകളിലേക്ക് കുടിയേറിയവർ
പ്രതാപ്ഗഡ്‌
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് പ്രതാപ്ഗഡ്‌. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പ്രതാപ്ഗഡ്‌ സ്ഥിതിചെയ്യുന്നത്. പ്രതാപ്ഗഡ്‌ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് പ്രതാപ്ഗഡ്‌ ൽ 163 വീടുകൾ ഉണ്ട്. ആകെ ജനസംഖ്യ 825 ആണ്. ഇതിൽ 441 പുരുഷന്മാരും 384 സ്ത്രീകളും ഉൾപ്പെടുന്നു. പ്രതാപ്ഗഡ്‌ ലെ സാക്ഷരതാ നിരക്ക് 73.7 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. പ്രതാപ്ഗഡ്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 72 ആണ്. ഇത് പ്രതാപ്ഗഡ്‌ ലെ ആകെ ജനസംഖ്യയുടെ 8.73 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 272 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 239 പുരുഷന്മാരും 33 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 79.78 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 47.43 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
പ്രതാപ്ഗഡ്‌ ലെ 303 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
അണ്ടിക്കള്ളി
പശ്ചിമഘട്ടത്തിലെ തനതായ ഒരു മത്സ്യമാണ് അണ്ടിക്കള്ളി (Malabar catopra). . കേരളത്തിലെ നദികളിൽ സാധാരണയായി കണ്ടുവരുന്ന ഈ മത്സ്യത്തെ ചുട്ടിച്ചി, ചൂട്ടാച്ചി, ചെമ്പെല്ലി എന്നൊക്കെ വിളിയ്ക്കാറുണ്ട്. വംശനാശഭീഷണി നേരിടുന്ന ഒരു ജീവിയാണിത്
ശാസ്ത്രനാമം
ടി.സി ജെർഡൻ 1849ൽ മാനന്തവാടി, കുറ്റ്യാടി, കണ്ണോത്ത് എന്നിവടങ്ങളിൽ നിന്ന് ശേഖരിച്ച മത്സ്യങ്ങളെ ആധാരമാക്കിയാണ് ഇതിന് ശാസ്ത്രനാമം നൽകിയത് (Jerdon, 1849).
ശരീരപ്രകൃതി
വീതിയുള്ളതും പരന്നതും മുള്ളോടുകൂടിയതുമാണ് ശരീരം. ശരീരത്തിന് ചുവപ്പുകലർന്ന പച്ചനിറമാണ്.കൈച്ചിറകിന് മഞ്ഞ നിറവും. കണ്ണുകൾക്ക് ചുവപ്പുനിറമാണ്.
ഉപയോഗങ്ങൾ
ഭക്ഷണത്തിനായി ഈ മത്സ്യത്തെ സാധാരണ ഉപയോഗിക്കാറുണ്ട്,,
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
ഗർഗ സംഹിത
യദുവംശത്തിന്റെ കുലാചാര്യനായ ഗർഗ മഹർഷിയാണ് ഗർഗസംഹിത രചിച്ചത്. പരാശരമഹർഷിയുടെയും വ്യാസമഹർഷിയുടെയും സമകാലികനയിരുന്നു അദ്ദേഹം. വിഷ്ണു ധർമ്മോത്തര പുരാണം 112:27 ൽ അംഗിരസിന്റെ പുത്രനാണ് ഗർഗൻ എന്നു പറയുന്നുണ്ട്. ഗർഗ സംഹിത ഗർഗഭാഗവതം എന്നും അറിയപ്പെടുന്നു. കൃഷ്ണന്റെ നാമകരണം വരെയുള്ള ബാല്യകാല കർമ്മങ്ങൾക്ക് പൗരോഹിത്യം വഹിക്കുകയും രാമകൃഷ്ണൻമാരുടെ ജാതകഫലം വിശദീകരിച്ചു കൊടുക്കുകയും ചെയ്തിട്ടുള്ള അദ്ദേഹം കൃഷ്ണനെപ്പറ്റി ചമച്ച സംഹിതയാണ് ഗർഗ സംഹിത. ബ്രഹ്മാദി പുരാണങ്ങളിൽ പറഞ്ഞിട്ടുള്ള കൃഷ്ണകഥ അതിനേക്കാൾ വിസ്തരിച്ചും കാവ്യാത്മകമായും ഗർഗ സംഹിതയിൽ കാണാം. മാത്രമല്ല, മറ്റു പുരാണങ്ങളിൽ നിന്നും ലഭിക്കാത്ത അനേകം വൃത്താന്തങ്ങളും ഗർഗ സംഹിതയിലുണ്ട്. പ്രധാനമായും രാധയേക്കുറിച്ച് പറയുന്നത് ഗർഗ സംഹിതയിലാണ്.
ദാനോസോറസ്
സോറാപോഡ് വിഭാഗത്തിൽ പെട്ട ഒരു ദിനോസർ ആണ് ദാനോസോറസ്. അന്ത്യ ജുറാസ്സിക് കാലത്ത് ചൈനയിൽ ജീവിച്ചിരുന്ന ഇവയ്ക്ക് ബെല്ല്യുസോറസമായി അടുത്ത സാമ്യങ്ങൾ ഉണ്ട്. ഇവയുടെ ഉപ വർഗ വിവരണം നടന്നത് 2005-ൽ ആണ്. ഇവയുടെ കണ്ടു കിട്ടിയിട്ടുള്ള ഫോസ്സിൽ ഭാഗങ്ങൾ തലയോട്ടിയും ഭാഗങ്ങളും, നട്ടെല്ല്, ഭാഗികമായ കൈ കാലുകളുടെ അസ്ഥികൾ എന്നിവയാണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
ലൂയിസ ഗാരറ്റ് ആൻഡേഴ്സൺ
ഒരു മെഡിക്കൽ പ്രഥമപ്രവർത്തകയും വിമൻസ് സോഷ്യൽ ആന്റ് പൊളിറ്റിക്കൽ യൂണിയൻ അംഗവും സാമൂഹിക പരിഷ്കർത്താവുമായിരുന്നു ലൂയിസ ഗാരറ്റ് ആൻഡേഴ്സൺ സിബിഇ (28 ജൂലൈ 1873 - നവംബർ 15, 1943). ലൂയിസ സ്ഥാപക മെഡിക്കൽ പ്രഥമപ്രവർത്തക എലിസബത്ത് ഗാരറ്റ് ആൻഡേഴ്സന്റെ മകളായിരുന്നു. 1939 ൽ അവരുടെ ജീവചരിത്രം ലൂയിസ എഴുതി.
ആദ്യകാല ജീവിതവും വിദ്യാഭ്യാസവും
എലിസബത്ത് ഗാരറ്റ് ആൻഡേഴ്സന്റെ മൂന്ന് മക്കളിൽ മൂത്തയാളാണ് ലൂയിസ ഗാരറ്റ് ആൻഡേഴ്സൺ. ബ്രിട്ടനിൽ ഡോക്ടറായി യോഗ്യത നേടിയ ആദ്യത്തെ സ്ത്രീയും ലണ്ടൻ സ്‌കൂൾ ഓഫ് മെഡിസിൻ ഫോർ വുമണും ബ്രിട്ടനിലെ ആദ്യത്തെ വനിതാ മേയറുമായിരുന്നു. അമ്മാവൻ ആർതർ ആൻഡേഴ്സണിനൊപ്പം ഓറിയൻറ് സ്റ്റീംഷിപ്പ് കമ്പനിയുടെ സഹ ഉടമ ജെയിംസ് ജോർജ് സ്കെൽട്ടൺ ആൻഡേഴ്സണായിരുന്നു അവളുടെ പിതാവ്. സെന്റ് ആൻഡ്രൂവിലെ സെന്റ് ലിയോനാർഡ്സ് സ്കൂളിലും ലണ്ടൻ സ്കൂൾ ഓഫ് മെഡിസിൻ ഫോർ വുമണിലും വിദ്യാഭ്യാസം നേടി. അവിടെ 1898 ൽ മെഡിസിനിലും സർജറിയിലും ബിരുദം നേടി. ആൻഡേഴ്സൺ 1900 ൽ ഡോക്ടർ ഓഫ് മെഡിസിൻ നേടി, ജോൺസ് ഹോപ്കിൻസ് മെഡിക്കൽ സ്കൂളിൽ ബിരുദാനന്തര ബിരുദ പഠനത്തിന് ചേരുകയും പാരീസിലും ചിക്കാഗോയിലും പ്രവർത്തനങ്ങൾ നിരീക്ഷിക്കാൻ യാത്രയാകുകയും ചെയ്തു.
അറൊമാനിയൻ ഭാഷ
അറൊമാനിയൻ ഭാഷ (limba armãneascã, armãneshce, armãneashti, rrãmãneshti)മാസിഡോ-റൊമാനിയൻ, വ്ലാഷ് എന്നുമറിയപ്പെടുന്നു. ഇത് തെക്കുകിഴക്കൻ യൂറോപ്പിൽ സംസാരിക്കുന്നു. ഇത് സംസാരിക്കുന്നത്, അറോമാനിയൻ അല്ലെങ്കിൽ വ്ലാഷുകൾ ആണ്.
ആധുനിക റൊമാനിയക്കാരുമായി ഇവർക്ക് വലിയ പരസ്പരബന്ധം നിലവിലുണ്ട്. ലാറ്റിൻ ഭാഷയിൽനിന്നും പാരമ്പര്യമായി ലഭിച്ച വലിയ പദസഞ്ചയവും ഒരേപോലുള്ള രൂപഘടനയും ഭാഷാപ്രത്യേകതകളും രണ്ടുപേർക്കും പൊതുവായുണ്ട്. ഇവതമ്മിൽ വലിയ വ്യത്യാസവുമുണ്ട്. റൊമാനിയൻ ഭാഷയ്ക്ക് സ്ലാവിക്ക് ഭാഷകളുമായാണ് കൂടുതൽ ബന്ധം. എന്നാൽ, അറൊമാനിയൻ ഭാഷകൾക്ക് ഗ്രീക്ക് ഭാഷയുമായാണ് കൂടുതൽ ബന്ധം.
ഗുട്ടൻബർഗ് ബൈബിൾ
ബാഹ്യ ലിങ്കുകൾ
വർഗ്ഗം:ബൈബിൾ വർഗ്ഗം:അച്ചടിയുടെ ചരിത്രം
ജോജി കെ. ജോൺ
മലയാള ചലച്ചിത്ര അഭിനേതാവാണ് ജോജി എന്നറിയപ്പെടുന്ന ജോജി കെ ജോൺ. 2000 മുതൽ സീരിയൽ, സിനിമ മേഖലയിൽ സഹ സംവിധായകനായും പ്രവർത്തിച്ചു വരുന്നു. ദിലീഷ് പോത്തൻ സംവിധാനം ചെയ്ത ജോജി ആയിരുന്നു അഭിനയിച്ച ആദ്യത്തെ സിനിമ.
ജീവിതരേഖ
കോട്ടയം ജില്ലയിലെ മുണ്ടക്കയം സ്വദേശിയാണു ജോജി. കെ. ജെ. ജോൺ ലൂസമ്മ ദമ്പതികളുടെ മകനായി കല്ലക്കുളം കുടുംബത്തിൽ ജനിച്ചു. എൻ. എസ്. എസ്. കോളേജ്, വാഴൂരിൽ നിന്നും ബിരുദം പൂർത്തിയാക്കിയ ജോജി, 2000 മുതൽ തന്നെ സിനിമ രംഗത്ത് പ്രവർത്തിക്കുന്നുണ്ട്. ഷർമിൾ ആണ് ഭാര്യ, ജോഹൻ ജോജി, ജോ‌വോൺ ജോജി ഇവർ മക്കളാണ്. സഹോദരങ്ങൾ ജിജി ജോൺ, ജോമോൻ ജോൺ, ജിൻസി ബെന്നി.
ചലച്ചിത്രരംഗം
അഭിനയിച്ച സിനിമകളുടേയും സീരിയലുകളുടേയും വിവരങ്ങൾ കൊടുക്കുന്നു.
ചുവപ്പ് ചത്വരം
റഷ്യയിലെ മോസ്കോ നഗരത്തിലുള്ള ഒരു ചത്വരമാണ് ചുവപ്പ് ചത്വരം (Russian: Красная площадь, tr. Krásnaya plóshchaď; IPA: [ˈkrasnəjə ˈploɕːətʲ]). മോസ്കോ ക്രെംലിനും റോയൽ സിറ്റാഡെല്ലിനും കിറ്റായ്-ഗോറോഡ് എന്ന പുരാതന ചന്തക്കും മദ്ധ്യേയാണ് ചുവപ്പ് ചത്വരം സ്ഥിതി ചെയ്യുന്നത്. മോസ്കോ നഗരത്തിന്റെ മദ്ധ്യ ഭാഗമായി ചുവപ്പ് ചത്വരം പരിഗണിക്കപ്പെടുന്നു. ഈ ചത്വരത്തിൽ നിന്നും തുടങ്ങുന്ന മോസ്കോയിലെ പ്രധാന വീഥികൾ റഷ്യയുടെ മറ്റു ഭാഗങ്ങളിലേക്ക് പോകുന്ന പ്രധാന പാതകളുമായി ബന്ധിപ്പിക്കപ്പെട്ടിരിക്കുന്നു. അതുകൊണ്ട് ചുവപ്പ് ചത്വരത്തിൽ നിന്നും തുടങ്ങുന്ന പാതകൾ റഷ്യയിലെ മറ്റ് പ്രധാന നഗരങ്ങളുമായി ബന്ധപ്പെടുന്നു.
പേരിനു പിന്നിൽ
റഷ്യൻ വാക്കായ красная (ക്രസ്നയ), അതായത് ചുവപ്പ്, എന്ന പേര് സെന്റ് ബേസിൽ കത്തീഡ്രല്ലിനും ലൊബ്നോ മെസ്റ്റോക്കും ക്രെംലിന്റെ സ്പാസ്സകി ടവറിനും ഇടയിലുള്ള ഒരു ചെറിയ പ്രദേശത്തിന് നൽകപ്പെട്ടിരുന്നു. പിന്നീട് സാർ അലെക്സി മിഖായ്ലോവിച്ച് ഈ പേര് ചത്വരത്തിനു മുഴുവനും നൽകി. പൊസാർ അഥവാ കത്തിക്കരിഞ്ഞ സ്ഥലം എന്നായിരുന്നു ഈ പ്രദേശത്തിന്റെ മുൻപത്തെ പേര്. ഈ സ്ഥലം ചതുരമാക്കാനായി ചുറ്റുമുള്ള കുറേ സ്ഥലം കത്തിച്ചു ചാമ്പലാക്കിയതുകൊണ്ടാണ് പൊസാർ എന്ന പേര് വന്നത്. പുരാതന റഷ്യൻ നഗരങ്ങളായ സുസാഡെൽ, യെലെറ്റ്സ്, പെരെസ്ലാവൽ-സലേസ്സകി എന്നിവയുടെയെല്ലാം പ്രധാന ചത്വരത്തിന് ക്രസ്നയ പ്ലോഷ്ചാഡ് എന്നായിരുന്നു പേര്.
ചുറ്റുമുള്ള പ്രധാന സ്ഥലങ്ങൾ
ചുവപ്പ് ചത്വരത്തിന്റെ ചുറ്റുമുള്ള എല്ലാ കെട്ടിടങ്ങളും ഒരു തരത്തിലല്ലെങ്കിൽ മറ്റൊരു തരത്തിൽ പ്രധാനപ്പെട്ടവയാണ്. ഉദാഹരണത്തിന് ലെനിന്റെ മുസോളിയം, ഇവിടെയാണ് സോവിയറ്റ് യൂണിയന്റെ സ്ഥാപകനായ വ്ലാഡിമിർ ഇൽയിച്ച് ലെനിന്റെ ശരീരം എംബാം ചെയ്ത് സൂക്ഷിച്ചിരിക്കുന്നത്. സെന്റ് ബേസിൽ കത്തീഡ്രല്ലും ക്രെംലിനും എല്ലാം ചുവപ്പ് ചത്വരത്തിന് ചുറ്റുമായി സ്ഥിതി ചെയ്യുന്നു. കിഴക്കു ഭാഗത്തായി കസാൻ കത്തീഡ്രല്ലും ജി.യു.എം. ഡിപ്പാർട്ട്മെന്റ് സ്റ്റോറും സ്ഥിതി ചെയ്യുന്നു. വടക്കു ഭാഗത്തായി സ്റ്റേറ്റ് ചരിത്ര മ്യൂസിയം സ്ഥിതി ചെയ്യുന്നു. വടക്കു പടിഞ്ഞാറേ ഭാഗത്തായി ഇബെറിയൻ ഗേറ്റും ചാപ്പലും പുനർ നിർമ്മിച്ചിട്ടുണ്ട്.
ലോക പൈതൃക സ്ഥാനം
13-ാം നൂറ്റാണ്ടു മുതലുള്ള റഷ്യൻ ചരിത്രത്തിലെ അവിഭാജ്യ ഘടകമായതുകൊണ്ട് ക്രെംലിനും ചുവപ്പ് ചത്വരവും യുനെസ്കോ ലോക പൈതൃക സ്ഥാനമായി 1990 ൽ ഉൾപ്പെടുത്തി.
ഇതും കാണുക
വർഗ്ഗം:റഷ്യയിലെ കെട്ടിടങ്ങളും നിർമ്മിതികളും വർഗ്ഗം:റഷ്യ
മലേറിസോറസ്
മൺ മറഞ്ഞു പോയ ഒരു ആർച്ചോസൗറോമോർഫ് ഉരഗമാണ് മലേറിസോറസ്. ഫോസ്സിൽ കണ്ടു കിട്ടിയ ഇന്ത്യയിലെ ആന്ധ്രാപ്രദേശിലെ മലേറി എന്ന കല്ലടുക്കിൽ നിന്നും ആണ്. ഇവയുടെ മറ്റൊരു ഉപവർഗ്ഗത്തെ അമേരിക്കയിലെ ടെക്സസിൽ നിന്നും കണ്ടു കിട്ടിയിട്ടുണ്ട് .
സൽമ അക്തർ
ഒരു ബംഗ്ലാദേശി നാടോടി ഗായികയാണ് സൽമ അക്തർ എന്ന് അറിയപ്പെടുന്ന മൗഷ്മി അക്തർ സൽമ ( Moushumi Akhter Salma সালমা আক্তার). എൻ. ടി. വി. ബംഗ്ലാദേശിലെ ക്ലോസ് അപ് 1 ടൊമാകെയ് ഖുജ്ചെയ് ബംഗ്ലാദേശ്("Closeup 1 Tomakei Khujchhey Bangladesh") ടെലിവിഷൻ പരമ്പരയുടെ രണ്ടാമത്തെ സീസണിൽ വിജയിയായതോടെയാണ് അവർ പ്രശസ്തയായത്. .
ആദ്യകാല ജീവിതം
ഖുൽന ദിവിഷനിലെ ഖുസ്തിയ ജില്ലയിൽ ഗംഗാരാമ്ംപൂർ എന്ന ഗ്രാമത്തിൽ 1991 ജനുവരി 15-ലാണ് അവർ ജനിച്ചത്. നാലാമത്തെ വയസിൽ, തന്റെ ഗുരുവായിരുന്ന ബാവുൽ ഷാഫി മണ്ഡലിൽ നിന്നും സംഗീതപഠനം ആരംഭിച്ചു. ശാസ്ത്രീയ സംഗീതത്തോടൊപ്പം നാടൻ പാട്ടുകളും അദ്ദേഹത്തിൽനിന്നും പഠിച്ചു. പന്ത്രണ്ടാം വയസ്സിൽ ക്ലോസ് അപ് വൺ സീസൺ റ്റുവിൽ പങ്കെടുത്ത് ഒരു ലക്ഷത്തോളം മൽസരാർഥികളെ പരാജയപ്പെടുത്തി
<!--
Salma is specially considered for singing Lalon geeti along with all other Bengali folk songs. She also performs semi –classical & modern Bengali songs.
Salma got educated in music from her another teacher Ustad Sanjib Dey since 2011 to till now.
Salma released 11 solo albums from various audio Labels. She also worked on more than 30 mixed albums. Her 1st Solo Album is Baniya Bondhu.
Salma has performed worldwide.
Personal life
In 2010, Salma married Shibli Sadique, a businessman and the incumbent member of parliament from Dinajpur-6 constituency. Salma gave birth to her first daughter, Sneha (b. 2012). The couple got divorced in November 2016. Salma then married Sanaullah Nur Sagar, a British migrant, on 31 December 2018. She gave birth to her second daughter, Safia Nur, in September 2019.
Discography
-->
അവലംബം
വർഗ്ഗം:നാടോടി ഗായകർ
എന്റെ പുഴ
അവലംബം
വർഗ്ഗം:മലയാളം ടെലിവിഷൻ പരമ്പരകൾ
ആൽബെനി, ന്യൂയോർക്ക്
അൽബാനി ( i/ˈɔːlbəniː/ AWL-bə-nee) യു.എസ്. സംസ്ഥാനമായ ന്യൂയോർക്കിൻറെ തലസ്ഥാനവും അൽബാനി കൌണ്ടിയുടെ കൌണ്ടി സീറ്റുമാണ്. ഏകേദശം ന്യൂയോർക്ക് പട്ടണത്തിൽ‌ നിന്നും 150 മൈൽ (240 കി.മീ.) വടക്കായി സ്ഥിതി ചെയ്യുന്ന അൽബാനി പട്ടണം വളർന്നു വികസിച്ചിരിക്കുന്നത് ഹഡ്സൺ നദിയുടെ പടിഞ്ഞാറേ തീരത്താണ്. ഹഡ്സണ് നദി മൊഹാവുക് നദിയുമായി സംഗമിക്കുന്നതിന് 10 മൈൽ (16 കി.മീ.) തെക്കായിട്ടാണീ പ്രദേശം. അൽബാനി പട്ടണത്തിലെ ജനസംഖ്യ 2010 ലെ സെൻസസ് പ്രകാരം 97,856 ആണ്.
അവലംബം
<references group="lower-alpha" />
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
കുട നന്നാക്കുന്ന ചോയി
എം. മുകുന്ദൻ എഴുതിയ ഒരു നോവലാണ് കുട നന്നാക്കുന്ന ചോയി. മാധ്യമം ആഴ്ചപ്പതിപ്പിൽ തുടർച്ചയായി ഈ നോവൽ പ്രസിദ്ധീകരിച്ചിരുന്നു. മയ്യഴിയിൽ നിന്ന് കപ്പൽ കയറി ഫ്രാൻസിലേക്ക് പോകുന്ന കുടപ്പണിക്കാരൻ ചോയി നാട്ടുകാരനും ചെറിയ കുട്ടിയുമായ മാധവന്റെ കയ്യിൽ ഒരു ലക്കോട്ട് ഏല്പിക്കുന്നു. തന്റെ മരണ ശേഷം മാത്രമേ അത് തുറക്കാവൂ എന്ന ആവശ്യപ്പെട്ടാണ് ചോയി ആ ലക്കോട്ട് മാധവനെ ഏല്പിക്കുന്നത്. നീ നല്ലവനാണെന്നും എനിക്ക് തന്നെ മാത്രമേ വിശ്വാസമുള്ളൂ എന്നും ലക്കോട്ട് നൽകുമ്പോൾ ചോയി മാധവനോട് പറയുന്നുണ്ട്.
എന്താണ് ആ ലക്കോട്ടിൽ എന്നറിയാനുള്ള നാട്ടുകാരുടെ ഉദ്വേഗം മുകുന്ദൻ മനോഹരമായി സൃഷ്ടിച്ചിരിക്കുന്നു. ഈ പുസ്തകം പുതിയ രചനകളിൽ നല്ല ഒരു വായനാനുഭവം നൽകുന്ന ഒന്നായി നിരൂപകലോകം വിലയിരുത്തുന്നു.
പശ്ചാത്തലം
ഫ്രഞ്ച്കാർ മയ്യഴി വിട്ട്പോകുന്ന കാലം മുതലാണ് നോവലിലെ കഥ ആരംഭിക്കുന്നത്. ആ കാലങ്ങളിൽ വടക്കൻ കേരളത്തിൽ ധാരാളമായി ഉപയോഗിച്ചിരുന്ന വാക്കുകൾ ഈ നോവലിൽ കടന്നു വരുന്നുണ്ട്. ഒന്നിച്ചു മൂത്രമൊഴിക്കുന്നതിൽ രസം കണ്ടെത്തുന്ന രണ്ട് മതസ്ഥരായ രണ്ട് കൂട്ടുകാരുടെ ഒരു രംഗം നോവലിൽ വരുന്നുണ്ട്. അതു പോലെയുള്ള വ്യത്യസ്ത സന്ദർഭങ്ങളാൽ സമ്പന്നമാണ് നോവലിന്റെ ഇതിവൃത്തം. പോയ ആ കാലത്തിൽ നിന്നും ഇന്നത്തെ അസഹിഷ്ണുതയുടെ നവകാലവുമായി താരതമ്യം ചെയ്തു കൊണ്ടാണ് നോവൽ അവസാനിക്കുന്നത്. .
നിരൂപണം
പുതിയ കാലത്തോടുള്ള തന്റെ പ്രതിഷേധമാണ് തന്റെ രചന എന്ന് എം. മുകുന്ദൻ അവകാശപ്പെടുന്നു. എഴുത്തുകാരൻ പ്രതിഷേധിക്കേണ്ടത്, തന്റെ രചനകളിലൂടെയാണെന്ന് പ്രസ്താവിച്ച കഥാകാരനാണ് എം.മുകുന്ദൻ. കുട നന്നാക്കുന്ന ചോയി എന്ന കൃതിയിലൂടെ അദ്ദേഹമത് നിർവഹിച്ചിരിക്കുകയാണെന്ന് നിരൂപകർ വിലയിരുത്തുന്നു. സൗമ്യമായി മുന്നോട്ടു പോകുന്ന നോവൽ അതിന്റെ അവസാന നിമിഷങ്ങളിൽ വായനക്കാരെ ആകാംക്ഷയുടെ മുൾമുനയിലെത്തിക്കുന്നു.
അവലംബം
വർഗ്ഗം:മലയാളം നോവലുകൾ വർഗ്ഗം:എം. മുകുന്ദൻ എഴുതിയ നോവലുകൾ
ക്രൈറ്റൻസോറസ്
അങ്കിലോസോറിഡ് വിഭാഗത്തിൽ ഉൾപ്പെടുന്ന ഒരിനം ദിനോസറാണ് ക്രൈറ്റൻസോറസ്. ജുറാസ്സിക്‌ പാർക്കിന്റെ രചയിതാവായ ജോൺ മൈക്കൽ ക്രൈറ്റന്റെ ബഹുമാനാർത്ഥം ആണ് ഇവയ്ക്ക് ഈ പേരിട്ടത്. ചൈനയിൽ നിന്നും ആണ് ഇവയുടെ ഫോസ്സിൽ കണ്ടുകിട്ടിയിടുള്ളത്. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഇത് വരെ രണ്ടു ഉപവർഗ്ഗങ്ങളെ കണ്ടെത്തിയിടുണ്ട്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ലോക്കൽ അനസ്തീസിയ
ശരീരത്തിന്റെ ഒരു പ്രത്യേക ഭാഗത്ത് മാത്രമായി മരവിപ്പ് (സംവേദനത്തിന്റെ അഭാവം) ഉണ്ടാക്കുന്നതിനുള്ള സാങ്കേതികതയാണ് ലോക്കൽ അനസ്തീസിയ എന്ന് അറിയപ്പെടുന്നത്. ശരീരത്തിന്റെ ചില ഭാഗങ്ങളിൽ വേദന ഇല്ലാതാക്കുക എന്നതാണ് ലോക്കൽ അനസ്തീസിയ എന്നത് കൊണ്ട് ഉദ്ദേശിക്കുന്നത്. വേദനയില്ലാതെ ശസ്ത്രക്രിയ, ദന്ത പ്രക്രിയകൾക്ക് വിധേയരാകാൻ ഇത് രോഗികളെ അനുവദിക്കുന്നു. സിസേറിയൻ പോലുള്ള പല സാഹചര്യങ്ങളിലും ഇത് സുരക്ഷിതവും, ജനറൽ അനസ്തീസിയയെക്കാൾ മികച്ചതുമാണ്.
ഇനിപ്പറയുന്ന പദങ്ങൾ പരസ്പരം മാറിമാറി ഉപയോഗിക്കുന്നു:
മെഡിക്കൽ
റിവേഴ്സിബിൾ ലോക്കൽ അനസ്തീസിയയ്ക്കും നോസിസെപ്ഷൻ നഷ്ടപ്പെടുന്നതിനും കാരണമാകുന്ന മരുന്നാണ് ലോക്കൽ അനസ്തെറ്റിക് എന്ന് അറിയപ്പെടുന്നത്. നിർദ്ദിഷ്ട നാഡി പാതകളിൽ (നാഡി ബ്ലോക്ക്) ഇത് ഉപയോഗിക്കുമ്പോൾ, അനാൾജെസിയ (വേദനയോടുള്ള സംവേദനം നഷ്ടപ്പെടുന്നത്), തളർച്ച (പേശികളുടെ ശക്തി നഷ്ടപ്പെടുന്നത്) എന്നിവയുണ്ടാകും. ക്ലിനിക്കൽ ലോക്കൽ അനസ്തെറ്റിക്സുകൾ അമിനോഅമൈഡ്, അമിനോസ്റ്റർ ലോക്കൽ അനസ്തെറ്റിക്സ് എന്നീ രണ്ട് ക്ലാസുകളിൽ ഒന്നാണ്. സിന്തറ്റിക് ലോക്കൽ അനസ്തെറ്റിക്സ് ഘടനാപരമായി കൊക്കെയ്നുമായി ബന്ധപ്പെട്ടിരിക്കുന്നു. മറ്റ് തരത്തിലുള്ള അനസ്തീസിയയിൽ നിന്ന് വ്യത്യസ്തമായി, ഒരു സർജന്റെ മുറിയിൽ ചെറിയ നടപടിക്രമമായി ഒരു ലോക്കൽ അനസ്തീസിയ ഉപയോഗിക്കാം, കാരണം ഇത് ആളുകളെ അബോധാവസ്ഥയിലാക്കില്ല. എന്നിരുന്നാലും, ആ മുറിയിൽ അണുവിമുക്തമായ അന്തരീക്ഷം ഉണ്ടായിരിക്കണം.
ലോക്കൽ അനസ്തെറ്റിക്സുകൾക്ക് അവയുടെ ഫാർമക്കോളജിക്കൽ ഗുണങ്ങളിൽ വ്യത്യാസമുണ്ട്. കൂടാതെ അവ ലോക്കൽ അനസ്തീസിയയുടെ വിവിധ സാങ്കേതിക വിദ്യകളിൽ ഉപയോഗിക്കുന്നു:
പ്രതികൂല ഫലങ്ങൾ ലോക്കൽ അനസ്തെറ്റിക് രീതിയെയും, അത് പ്രയോഗിക്കുന്ന സ്ഥലത്തെയും ആശ്രയിച്ചിരിക്കുന്നു. എന്നിരുന്നാലും, പ്രധാന പ്രതികൂല ഫലങ്ങൾ ഇവയൊക്കെയാണ്:
നോൺ-മെഡിക്കൽ ലോക്കൽ അനസ്തെറ്റിക് ടെക്നിക്കുകൾ
വേദനസംഹാരിയായ മരുന്നുകൾ ഒഴികെയുള്ള മറ്റ് സാങ്കേതിക വിദ്യകൾ ഉപയോഗിക്കുന്ന ലോക്കൽ വേദന നിയന്ത്രണങ്ങൾ:
ചെമ്പിൽ അശോകൻ
ചെമ്പിൽ അശോകൻ മലയാള സിനിമയിലെ ഒരു നടനാണ്. വൈക്കത്തടുത്തുള്ള ചെമ്പു സ്വദേശിയാണ്. 1960 നവംബർ 29നാണ് ജനിച്ചത്. മലയാള സിനിമയിൽ ശ്രദ്ധേയമായ നിരവധി കഥാപാത്രങ്ങളെ അദ്ദേഹം അവതരിപ്പിച്ചിട്ടുണ്ട്.
ടെലിവിഷൻ
വർഗ്ഗം:1960-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രനടന്മാർ വർഗ്ഗം:നവംബർ 29-ന് ജനിച്ചവർ
ആരിഫ് അൽ ആരിഫ്
ലഘുചിത്രം|346x346ബിന്ദു| അരെഫ് അൽ അറേഫ് ഒരു പലസ്തീനിയൻ എഴുത്തുകാരനും രാഷ്ട്രീയക്കാരനുമായിരുന്നു ആരിഫ് അൽ ആരിഫ് ( عارف العارف). 1950 കളിൽ കിഴക്കൻ ജറുസലേം മേയറായി ആരിഫ് അൽ ആരിഫ് സേവനമനുഷ്ഠിച്ചു.
ജീവചരിത്രം
1892 ൽ ജറുസലേമിലാണ് ആരിഫ് അൽ ആരിഫിന്റെ ജനനം. പച്ചക്കറി കച്ചവടക്കാരനായിരുന്നു പിതാവ്. പ്രൈമറി സ്കൂളിലെ പഠനത്തിൽ മികവ് പുലർത്തിയ അദ്ദേഹത്തെ തുർക്കിയിലെ ഹൈസ്കൂളിലേക്ക് അയച്ചു. മർജാൻ പ്രിപ്പറേറ്ററി സ്കൂളിലും ഇസ്താംബൂളിലെ മുൽക്കിയ കോളേജിലും പഠിച്ചു. കോളേജ് പഠനകാലത്ത് അദ്ദേഹം ഒരു തുർക്കി പത്രത്തിന് വേണ്ടി എഴുതിത്തുടങ്ങി. വിദേശകാര്യ മന്ത്രാലയത്തിന്റെ പരിഭാഷകനായി ജോലിചെയ്തു. ഒന്നാം ലോകമഹായുദ്ധത്തിൽ ഓട്ടോമൻ സേനയിലെ ഉദ്യോഗസ്ഥനായി സേവനമനുഷ്ഠിക്കവേ പിടിയിലായ അദ്ദേഹം സൈബീരിയയിലെ ക്രാസ്നോയാർസ്കിൽ മൂന്നുവർഷം യുദ്ധതടവുകാരനായിരുന്നു. അക്കാലത്ത്, നകത്തുല്ല [ദൈവത്തിന്റെ ഒട്ടകം] എന്ന പേരിൽ ഒരു കയ്യെഴുത്തുപത്രം തയ്യാറാക്കിയിരുന്നു. ഏണസ്റ്റ് ഹേക്കലിന്റെ ഡൈ വെൽട്രെത്സെൽ (" ദി റിഡിൽസ് ഓഫ് ദി യൂണിവേഴ്സ് ") തുർക്കിയിലേക്ക് വിവർത്തനം ചെയ്യുകയും ചെയ്തു. റഷ്യൻ വിപ്ലവത്തിനുശേഷം രക്ഷപ്പെട്ട അദ്ദേഹം പലസ്തീനിലേക്ക് മടങ്ങി.
ജൂലൈ 30, 1973 ന് അൽ-ബിരെഹിൽ വെച്ച് ആരിഫ് മരണപ്പെട്ടു.
അവലംബം
വർഗ്ഗം:1973-ൽ മരിച്ചവർ വർഗ്ഗം:1891-ൽ ജനിച്ചവർ
തുരീയം സംഗീതോൽസവം
കണ്ണൂർ ജില്ലയിലെ പയ്യന്നൂരിൽ 15 വർഷമായി നടന്നുവരുന്ന സംഗീത പരിപാടിയാണ് തുരീയം സംഗീതോത്സവം. പെരിങ്ങോം ആനന്ദ ഭവനത്തിലെ സ്വാമി കൃഷ്ണാനന്ദ ഭാരതിയാണ് പ്രധാന സംഘാടകൻ. 10 വർഷം തികയുമ്പോൾ 21 ദിവസവും 13ആം വർഷത്തിൽ 41 ദിവസവും 15 വർഷം തികയുമ്പോൾ 61 ദിവസവുമാണ് തുരീയം സംഗീതോത്സവത്തിന്റെ ദൈർഘ്യം. ഇത്രയും നീണ്ട കാലയളവിൽ നടക്കുന്ന സംഗീത പരിപാടി ഒരു അപൂർവ്വതയാണ്. ടി എം കൃഷ്ണ, സഞ്ജയ് സുബ്രഹ്മണ്യൻ, കദ്രി ഗോപാൽനാഥ് തുടങ്ങി ഒട്ടുമിക്ക ഇന്ത്യൻ സംഗീതപ്രതിഭകളും ഈ വേദിയിൽ എത്തിയിട്ടുണ്ട്.
14ആം വർഷം
6.7.2017 മുതൽ 16.7.2018 വരെ
15ആം വർഷം
30.5.2018 മുതൽ 29.7.2018 വരെ
അവലംബങ്ങൾ
വർഗ്ഗം:സംഗീതം വർഗ്ഗം:ഇന്ത്യൻ സംഗീതം വർഗ്ഗം:സംഗീതം - അപൂർണ്ണലേഖനങ്ങൾ
എറ്റിയോകോളേനെഡൈയോൺ
എറ്റിയോകോളേനെഡൈയോൺ, 5β-ആൻഡ്രോസ്റ്റീനഡയോൺ അല്ലെങ്കിൽ എറ്റിയോകൊലേൻ-3,17-ഡൈയോൺ എന്നും അറിയപ്പെടുന്നു. ഇംഗ്ലീഷ്:Etiocholanedione. ഇത് സ്വാഭാവികമായി ഉണ്ടാകുന്ന ഒരു എറ്റിയോകൊളേൻ (5β-ആൻഡ്രോസ്റ്റേൻ) സ്റ്റിറോയിഡ് ആണ്. കൂടാതെ ടെസ്റ്റോസ്റ്റിറോൺ, ഡൈഹൈഡ്രോറ്റെസ്റ്റോസ്റ്റീറോൺ. അഥവാ ആൻഡ്രോസ്റ്റനേഡിയോണിന്റെ (5α-ആൻഡ്രോസ്റ്റനേഡിയോൺ) C5 എപ്പിമർ ആണ്. മറ്റ് 5β-കുറച്ച സ്റ്റിറോയിഡുകൾ പോലെ ആൻഡ്രോജെനിക് പ്രവർത്തനം ഇല്ലെങ്കിലും, എറ്റിയോകോളേനെഡൈയോണിനു അതിന്റേതായ ചില ജൈവ പ്രവർത്തനങ്ങളുണ്ട്. സംയുക്തത്തിന് വിവിധ മോഡലുകളിൽ ശക്തമായ ഹെമറ്റോപോയിറ്റിക്(രക്തനിർമ്മാണം) ഇഫക്റ്റുകൾ ഉണ്ടെന്ന് കണ്ടെത്തിയിട്ടുണ്ട്. കൂടാതെ, 1993-ൽ മനുഷ്യരിൽ നടത്തിയ ദ്വന്ദ-അന്ധമായ, പ്ലേസിബോ നിയന്ത്രിത ക്ലിനിക്കൽ പഠനത്തിൽ, മൃഗങ്ങളിലും മനുഷ്യരിലും ശരീരഭാരം കുറയ്ക്കാൻ ഇത് പ്രോത്സാഹിപ്പിക്കുന്നുവെന്ന് കണ്ടെത്തി. ഈ ഫലങ്ങൾ DHEA യുടെ ഫലത്തിന് സമാനമാണെന്ന് പറയപ്പെടുന്നു. ഡിഎച്ച്ഇഎയിൽ നിന്ന് വ്യത്യസ്തമായി, ആൻഡ്രോജൻ, ഈസ്ട്രജൻ തുടങ്ങിയ സ്റ്റിറോയിഡ് ഹോർമോണുകളിലേക്ക് എറ്റിയോകോളനേഡിയോൺ മെറ്റബോളിസ് ചെയ്യാൻ കഴിയില്ല.
മാർസെലിൻ ബെർതെലോ
മാർസെലിൻ ബെർതെലോ എന്ന പിയറി യുജീൻ മാർസെലിൻ ബെർതെലോ(25 October 1827 – 18 March 1907)ഫ്രഞ്ചുകാരനായ രസതന്ത്രജ്ഞനും രാഷ്ട്രീയക്കാരനും താപരസതന്ത്രത്തിലെ തത്ത്വമായ തോംസെൻ ബെർതലൊ താപരസതന്ത്രതത്വം ആവിഷ്കരിച്ചതിൽ പ്രമുഖനാണ്. അദ്ദേഹം അനേകം അകാർബണിക സംയുക്തങ്ങളിൽ നിന്നും അനേകം കാർബണിക സംയുക്തങ്ങൾ സംശ്ലേഷണം ചെയ്തു. കാർബണിക സംയുക്തങ്ങൾ നിർമ്മിക്കാൻ ജീവികളുടെ സഹായമില്ലാതെ കഴിയില്ല എന്ന ജോൻസ് ജാക്കോബ് ബെർസലിയസ് തത്ത്വം ശരിയല്ല എന്നതിനു തെളിവുകൾ ഇതുവഴി നിരത്തി. അദ്ദേഹത്തെ എക്കാലതേയും മികച്ച രസതന്ത്രജ്ഞനായി കരുതിവരുന്നു.
അദ്ദേഹംഫ്രാൻസിലെ പാരീസിലെ റിയു ദു മൗന്തോണിൽ ഒരു ഡോക്ടറുടെ മകനായി ജനിച്ചു. സ്കൂളിൽ ചരിത്രത്തിലും തത്ത്വശാസ്ത്രത്തിലും ഉജ്ജ്വലവിജയം കരസ്ഥമാകിയ അദ്ദേഹം ശാസ്ത്രജ്ഞനായി മാറി.
ബേറ്റി എല്ലെർസൺ
അമേരിക്കൻ ചലച്ചിത്രകാരിയും പ്രത്യേകിച്ച് ആഫ്രിക്കൻ സിനിമകളിലെ ഒരു സജീവ പ്രവർത്തകയുമാണ് ബേറ്റി എല്ലെർസൺ. സിനിമയിൽ, ആഫ്രിക്കൻ വനിതകളുടെ പഠനത്തിനും ഗവേഷണത്തിനുമുള്ള ഒരു കേന്ദ്രം അവർ സ്ഥാപിച്ചു.
സ്വകാര്യ ജീവിതം
എല്ലെർസൺ അമേരിക്കൻ ഐക്യനാടുകളിലെ ഹോവാർഡ് സർവകലാശാലയിൽ നിന്ന് ആഫ്രിക്കൻ പഠനങ്ങളിൽ പിഎച്ച്ഡി പൂർത്തിയാക്കി. വിഷ്വൽ കൾച്ചർ, ആഫ്രിക്കൻ സിനിമാ സ്റ്റഡീസ്, വിമൻ സ്റ്റഡീസ് എന്നിവയിലെ ഇന്റർ ഡിസിപ്ലിനറി സ്പെഷ്യലൈസേഷനുകൾ ഇതിൽ ഉൾപ്പെട്ടിരുന്നു. 2004-ൽ വാഷിംഗ്ടൺ ഡിസിയിലെ ഹോവാർഡ് സർവകലാശാലയിൽ എല്ലെർസൺ ലക്ചററായിരുന്നു. 2017-ൽ എല്ലെർസൺ ടെക്സസ് ടെക് യൂണിവേഴ്സിറ്റിയിലെ ഒരു പണ്ഡിതയായിരുന്നു.
ഒരു ഫ്രഞ്ച് വ്യക്തിയെ വിവാഹം കഴിച്ച ബേറ്റി എല്ലെർസൺ ഇരട്ട പൗരത്വം നേടുകയും ചെയ്തു.
മാർസെലിൻ ബെർതെലോ
കൂടുതൽ വായനയ്ക്ക്
വർഗ്ഗം:കോപ്ലി മെഡൽ നേടിയവർ
ബേറ്റി എല്ലെർസൺ
കരിയർ
എല്ലെർസൺ 1996–1997 റോക്ക്ഫെല്ലർ ഹ്യൂമാനിറ്റീസ് ഫെലോ ആയപ്പോൾ, ആഫ്രിക്കൻ വുമൺ ഇൻ ദ വിഷ്വൽ മീഡിയ: കൾച്ചർ ആന്റ് പൊളിറ്റിക്സ് എന്ന തലക്കെട്ടോടെ പോസ്റ്റ്-ഡോക്ടറൽ ഗവേഷണ പദ്ധതി തുടർന്നു. പിന്നീട് പ്രാദേശിക പബ്ലിക് ആക്സസ് കമ്മ്യൂണിറ്റി ടെലിവിഷനിൽ സ്ക്രിപ്റ്റ് റൈറ്റിംഗ്, വീഡിയോ പ്രൊഡക്ഷൻ, എഡിറ്റിംഗ്, ടെലിവിഷൻ നിർമ്മാണം എന്നിവ പഠിച്ചു. വാഷിംഗ്ടൺ ഡിസിയിലെ സാംസ്കാരിക കൂട്ടായ്മയിലൂടെ അവർ നേടിയ അനുഭവത്തിലൂടെ എല്ലെർസൺ റീൽസ് ഓഫ് കളർ എന്ന പേരിൽ ഒരു പരമ്പര നിർമ്മിക്കുകയും ആതിഥേയത്വം വഹിക്കുകയും ചെയ്തു. 1997 മുതൽ 2000 വരെ സംപ്രേഷണം ചെയ്ത ഈ പരമ്പരയിൽ വാഷിംഗ്ടൺ ഡിസി പ്രദേശത്തെ പ്രാദേശിക പബ്ലിക് സ്റ്റേഷനുകളിൽ നിന്ന് ആകെ 27 എപ്പിസോഡുകൾ ഉൾപ്പെടുന്നു.
പിന്നീട് 2000-ൽ സിസ്റ്റേഴ്സ് ഓഫ് സ്ക്രീൻ എന്ന പേരിൽ ഒരു ഡോക്യുമെന്ററി പ്രോജക്ട് നിർമ്മിക്കുകയും സിസ്റ്റേഴ്സ് ഓഫ് സ്ക്രീൻ: വിമൻ ഓഫ് ആഫ്രിക്ക ഓൺ ഫിലിം, വീഡിയോ ആന്റ് ടെലിവിഷൻ എന്ന പുസ്തകവും രചിച്ചു. ഈ പ്രോജക്റ്റ് പിന്നീട് 2002-ൽ എല്ലെർസൺ തന്റെ ആദ്യത്തെ സിനിമാ സംവിധാനമായി അതേ തലക്കെട്ടോടുകൂടിയ ഒരു സിനിമയായി വികസിപ്പിച്ചു. അതേസമയം, സ്ത്രീകളെക്കുറിച്ചുള്ള ഗവേഷണങ്ങൾ രേഖപ്പെടുത്തുന്നത് അവർ തുടർന്നു. തൽഫലമായി, 2004-ൽ സിനിമയിലെ ആഫ്രിക്കൻ സ്ത്രീകളെക്കുറിച്ച് വിപുലമായ ഓൺലൈൻ അധ്യാപനവും പഠന ഗൈഡും അവർ സൃഷ്ടിച്ചു.
2011-ൽ ഹരാരെയിൽ നടന്ന വനിതകൾക്കായുള്ള ഇന്റർനാഷണൽ ഇമേജസ് ഫിലിം ഫെസ്റ്റിവൽ, 2018-ലെ ലണ്ടൻ ഫെമിനിസ്റ്റ് ഫിലിം ഫെസ്റ്റിവൽ, 2018-ലെ കാർത്തേജ് ഫിലിം ഫെസ്റ്റിവൽ (ജെസിസി) തുടങ്ങി ലോകമെമ്പാടുമുള്ള നിരവധി ചലച്ചിത്രമേളകളിൽ എല്ലെർസൺ ജൂറി അംഗമായിരുന്നു. കൂടാതെ, 2013-ൽ പനാഫ്രിക്കൻ ഫിലിം ആൻഡ് ടെലിവിഷൻ ഫെസ്റ്റിവൽ ഓഫ് ഔഗഡഔഗുവിലെ (ഫെസ്പാക്കോ) ഡയസ്പോറ ജൂറിയുടെ പ്രസിഡന്റായിരുന്നു. ആഫ്രിക്കൻ ഫിലിം ഫെസ്റ്റിവൽ കൊളോൺ 2016-ൽ, ജർമ്മനിയിലെ ഫോക്കസ്: സിസ്റ്റേഴ്സ് ഇൻ ആഫ്രിക്കൻ സിനിമാ റൗണ്ട്ടേബിളിന്റെ മോഡറേറ്ററായിരുന്നു.
പുറംകണ്ണികൾ
വർഗ്ഗം:ആഫ്രിക്കൻ സിനിമ
ലെന സോഡർബർഗ്
പ്ലേബോയ് മാസികയുടെ 1972 നവംബർ ലക്കത്തെ പ്ലേമേറ്റ് ആയി വന്ന മോഡലാണ് ലെന സോഡർബർഗ് (Lena Söderberg) എന്ന ലെന്ന സ്യൂബ്ലോം (Lenna Sjööblom), (ജനനം 31 മാർച്ച് 1951).
ആ മധ്യതാളിന്റെ ഒരു ഭാഗം (ഇത് ലെന എന്നറിയപ്പെടുന്നു) ഡിജിറ്റൽ ഇമേജ് പ്രൊസസിങ്ങിന്റെ അൽഗോരിതം ടെസ്റ്റ് ചെയ്യാൻ ഉപയോഗിക്കാറുണ്ട്. 1997 -ൽ സൊസൈറ്റി ഫോർ ഇമേജിങ്ങ് സയൻസ് ആന്റ് ടെക്നോളജിയുടെ 50 -ആമത് വാർഷിക കോൺഫറൻസിൽ ലെന ഒരു അതിഥിയായിരുന്നു. അവരെപ്പറ്റി അവർ തന്നെ അന്ന് ഒരു പ്രസന്റേഷനും നടത്തി. പ്ലേബോയിൽ വന്ന ആ ചിത്രം സ്കാൻ ചെയ്യാൻ ഉപയോഗിച്ചതിനാൽ ലെന ഇന്റർനെറ്റിലെ ആദ്യ സ്ത്രീയായി ("first lady of the internet") അറിയപ്പെടുന്നു. ഈ 50 -ആം സമ്മേളനത്തിലാണ് ജെഫ് സീഡ്‌മാൻ അവർക്ക് ആ നാമം നൽകിയത്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
പുറത്തേക്കുള്ള കണ്ണികൾ
വർഗ്ഗം:1951-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ശോഭൻ ബാബു
ശോഭൻ ബാബു (ജനനം ഉപ്പു ശോഭന ചലപതി റാവു; 14 ജനുവരി 1937 - 20 മാർച്ച് 2008) തെലുങ്ക് സിനിമയിലെ പ്രവർത്തനങ്ങളിലൂടെ അറിയപ്പെടുന്ന ഒരു ഇന്ത്യൻ നടനായിരുന്നു. ഭക്ത ശബരി (1959) എന്ന ചിത്രത്തിലൂടെയാണ് അദ്ദേഹം സിനിമാരംഗത്ത് അരങ്ങേറ്റം കുറിച്ചത്, എന്നാൽ ദൈവബലം (1959) നേരത്തെ ബോക്സോഫീസിൽ റിലീസ് ചെയ്തിരുന്നു. മികച്ച നടനുള്ള അഞ്ച് സംസ്ഥാന നന്തി അവാർഡുകളും മികച്ച തെലുങ്ക് നടനുള്ള നാല് ഫിലിംഫെയർ അവാർഡുകളും ശോഭൻ ബാബു നേടിയിട്ടുണ്ട്.
പ്രസ്ഥാനപർവ്വം
മഹാഭാരതത്തിലെ 17 മത്തെ പർവ്വമാണ് മഹാപ്രസ്ഥാനിക പർവ്വം .ഇതിനു മൂന്നു അദ്ധ്യായങ്ങളുണ്ട്‌ .ഉപപർവ്വങ്ങളില്ല.
ശ്രീകൃഷ്ണന്റെയും യാദവരുടെയും നാശത്തിനു ശേഷം ദ്വാരക സമുദ്രത്തിൽ മുങ്ങിപ്പോവുകയും തുടർന്ന് വ്യാസനിർദ്ദേശമനുസരിച്ച് പഞ്ച പാണ്ഡവരും ദ്രൗപദിയും പരീക്ഷിത്തിനെ അടുത്ത രാജാവായി പ്രഖ്യാപിക്കുകയും  ചെയ്യുന്നു. അദ്ദേഹത്തിൻറെ സംരക്ഷണത്തിനു വേണ്ടതെല്ലാം ചെയ്തിട്ട് രാജ്യം യുയുത്സുവിനെ ഏല്പ്പിച്ചു. അതിനുശേഷം മോക്ഷകാംക്ഷികളായി മരവുരിയുടുത്തു സന്ന്യാസവേഷധാരികളായി യാത്രയാരംഭിക്കുന്നു .ഈ യാത്രയാണ് "പ്രസ്ഥാനം".യുധിഷ്ട്ടിരൻ മുന്നിലും, മറ്റു പാണ്ഡവർ മുറയനുസരിച്ചു പിന്നിലും ദ്രൗപതി ഏറ്റവും പിറകിലുമായിട്ടായിരുന്നു അവരുടെ യാത്ര .അവരെ ഒരു നായ അനുഗമിച്ചിരുന്നു.
ഇടയ്ക്ക് വച്ച് അഗ്നിദേവൻ പ്രത്യക്ഷനാവുകയും അർജ്ജുനനോട് ഗാണ്ഡീവവും അമ്പൊടുങ്ങാത്ത ആവനാഴിയും സമുദ്രത്തിൽ ഉപേക്ഷിക്കാൻ ഉപദേശിക്കുകയും ചെയ്തു. അർജുനൻ അപ്രകാരം ചെയ്തു. വീണ്ടും അവരുടെ യാത്ര തുടർന്നു. ആ യാത്രാമദ്ധ്യേ ദ്രൗപതി തൊട്ടു ഭീമൻ വരെ ഓരോരുത്തരായി വീണു മരിക്കുന്നു .അവസാനം യുധിഷ്ഠിരനും നായും മാത്രം ശേഷിക്കുന്നു.
സ്വർഗ്ഗരാജാവായ ഇന്ദ്രൻ, യുധിഷ്ഠിരനെ സ്വർഗ്ഗത്തിലേക്ക് ആനയിക്കാനായി ഒരു രഥവുമായി കാത്തു നിന്നിരുന്നു. എന്നാൽ ആശ്രിതനായ നായയെ ഭൂമിയിൽ തനിച്ചു വിട്ടിട്ടു സ്വർഗ്ഗത്തിൽ പോകാൻ യുധിഷ്ഠിരൻ തയ്യാറായില്ല. ഒടുവിൽ നായ ധർമ്മദേവന്റെ രൂപത്തിൽ പ്രത്യക്ഷനാവുകയും, യുധിഷ്ഠിരനെ പരീക്ഷിക്കാൻ വന്നതാണെന്ന് പറയുകയും ചെയ്യുന്നു. തുടർന്ന് യുധിഷ്ഠിരനെ ഇന്ദ്രൻ സ്വർഗ്ഗത്തിലേക്ക് കൂട്ടിക്കൊണ്ടു പോയി.
അവലംബം
വർഗ്ഗം:മഹാഭാരതത്തിലെ പർവ്വങ്ങൾ
ക്രിസ്തീയ വിവാഹം
ലഘുചിത്രം|ക്രിസ്തീയ വിവാഹങ്ങളിൽ ഉപയോഗിക്കുന്ന [[താലി, മന്ത്രകോടി, കൊന്ത ]]
ക്രിസ്തീയ കാഴ്ച്ചപ്പാടിൽ ദൈവിക സൃഷ്ടികർമ്മത്തിൽ പങ്കാളികളാവുകയും പരസ്പരം സ്നേഹിക്കുകയും സ്നേഹിക്കപ്പെടുകയും ചെയ്തു കൊണ്ട് തങ്കൾക്ക് ഉണ്ടാകുന്ന മക്കളെ ക്രിസ്തുമതം അനുശാസിക്കുന്ന മാർഗ്ഗത്തിൽ വളർത്തി മരണം വരെ വേർപിരിയാൻ ആവാത്ത വിധം ബന്ധിപ്പിക്കുന്ന കൂദാശയാകുന്നു  ക്രിസ്തീയ വിവാഹം. പ്രായപൂർത്തിയായ പുരുഷനും സ്ത്രീക്കും സമൂഹത്തിന്റേയും മതത്തിന്റെയും അവരുടെ ബന്ധു ജനങ്ങളുടേയും അനുവാദത്തോടെ ഒന്നിച്ചു ജീവിക്കാനുള്ള മാതാചാരപ്രകാരമുള്ള ചടങ്ങാണ് ക്രിസ്തീയ‌ വിവാഹം. വിവിധ ക്രൈസ്തവ സഭകളുടെ ആരാധനക്രമങ്ങൾ വ്യത്യാസപ്പെട്ടിരിക്കുന്നതുപോലെ വിവാഹവുമായി ബന്ധപ്പെട്ട ചടങ്ങുകളും വ്യത്യസ്തമാണ്. പ്രദേശികമായ വ്യത്യാസവും കൂടിചേരുമ്പോൾ ഓരോ സഭയിലും വിവാഹം ഒന്നിനൊന്ന് വ്യത്യാസപ്പെട്ടിരിക്കുന്നു. ഏറിയ പങ്കു വിവാഹങ്ങൾക്കും മതപരമായ ചടങ്ങുകൾ ഉൾപ്പെട്ടിരിക്കുന്നു. വിവാഹമെന്നത് വധുവരന്മാരെ ദൈവം യോജിപ്പിച്ച് ഭാര്യഭർത്താക്കന്മാരാക്കുന്ന വിശുദ്ധ ചടങ്ങായി ക്രൈസ്തവ സഭകൾ കരുതുന്നു. ക്രിസ്തീയ വിവാഹ ചടങ്ങുകൾ ആരാധനാലയങ്ങളിൽ പുരോഹിതന്റെ ആശീർവാദത്തോടെയാണ് പൂർത്തികരിക്കുന്നത്. വിവാഹമെന്നത് വൈദികവൃത്തിപോലെ പവിത്രമാണെന്നും ക്രിസ്തുവിന് ലോകത്തിലും സഭയിലും നിർവഹിക്കാനുള്ള ദൗത്യം സ്ത്രീയും പുരുഷനും വിവാഹ ഉടമ്പടിയിലൂടെ ഏറ്റെടുക്കുകയും തങ്ങളിലൂടെ പൂർത്തീകരിക്കാൻ ശ്രമിക്കുകയും ചെയ്യുന്നു എന്നതാണ് ക്രൈസ്തവ സഭകളുടെ കാഴ്ചപ്പാട്.
മിക്ക എപ്പിസ്കോപ്പൽ സഭകളും വിവാഹത്തെ കൂദാശകളിലൊന്നായി ഉൾപ്പെടുത്തിയിരിക്കുന്നു. കത്തോലിക്കാ സഭയിൽ വിവാഹത്തിന് മുന്നോടിയായി മനഃസമ്മതം എന്ന ഒരു ചടങ്ങു കൂടിയുണ്ട്. ഇന്ന്‌ വിവാഹപൂർവ കൗൺസിലിംഗ് പല സഭകളിലും നിര്ബന്ധമാണ്. മറ്റു പല സമുദായങ്ങളും ഈ രീതി അനുകരിച്ചു തുടങ്ങിയിട്ടുണ്ട്. ചിലയിടങ്ങളിൽ‌ പോസ്റ്റ്‌ മാര്യേജ് കൗൺസിലിംങും ലഭ്യമാക്കി തുടങ്ങിയിട്ടുണ്ട്. പുരോഹിതന്മാർ, മാനസിക ആരോഗ്യ വിദഗ്ദർ, ഡോക്ടർമാർ തുടങ്ങിയ നയിക്കുന്ന ക്ലാസുകൾ ഇതിന്റെ ഭാഗമാണ്. വധുവിന്റെയും വരന്റെയും പൂർണ്ണ സമ്മതം ഇതിലൂടെ ഉറപ്പ് വരുത്തുന്നു. താലി, മന്ത്രകോടി, മോതിരം എന്നിവ കേരളത്തിലെ ക്രിസ്തീയ വിവാഹങ്ങളിൽ കണ്ടുവരുന്നു. വിവാഹശേഷം വധുവരന്മാരും സാക്ഷികളും പള്ളിയുടെ രേഖകളിൽ ഒപ്പ് വെയ്ക്കുന്നതോടെ പള്ളിയുടെ നിയന്ത്രണത്തിലുള്ള ചടങ്ങുകൾ അവസാനിക്കുന്നു. വിവാഹവുമായി ബദ്ധപ്പെട്ട സൽക്കാരങ്ങളിലും അതിന് മുൻപും പ്രാദേശികമായ വിവിധ ചടങ്ങുകളുണ്ട്. മധുരം കൊടുക്കുക, പൂമാല അണിയിക്കുക, നിലവിളക്ക് കൊളുത്തുക, കളഭം തൊടുക, അമ്മ വധുവരന്മാരുടെ നെറ്റിയിൽ കുരിശ് വരച്ച് മാലയിട്ട് വീട്ടിലേക്ക് കയറ്റുക, വൈനും കേക്കും നൽകുക തുടങ്ങിയവ.
സുറിയാനി പാരമ്പര്യത്തിലുള്ള സഭകളിൽ
കേരളത്തിൽ പൗരസ്ത്യ സുറിയാനി പാരമ്പര്യത്തിലുള്ള സിറോ മലബാർ, കൽദായ എന്നീ സഭകളിലും പാശ്ചാത്യ സുറിയാനി പാരമ്പര്യത്തിലുള്ള സിറോ മലങ്കര, യാക്കോബായ, ഓർത്തഡോക്സ്, മാർത്തോമ്മാ, തൊഴിയൂർ എന്നീ സഭകളിലും വിവാഹം ഏഴു കൂദാശകളിൽ ഒന്നായാണ് കണക്കാക്കപ്പെടുന്നത്. വിവാഹത്തിന്റെ പ്രധാന കാർമ്മികൻ കശ്ശീശാ, എപ്പിസ്കോപ്പാ മുതലായ പുരോഹിതസ്ഥാനീയരായിരിക്കും. പള്ളികളിൽ മദ്ബഹായുടെ മുൻപിൽ നിന്നുകൊണ്ടാണ് വിവാഹം നടത്തുന്നത്. വിവാഹ കൂദാശ രണ്ട് ഭാഗങ്ങളായാണ് ഈ സഭകളിൽ നടത്തുന്നത്;
മോതിരംവാഴ്‌വ്
വിവാഹനിശ്ചയത്തിന്റെ അടയാളമായി പുരോഹിതസ്ഥാനീയൻ ത്രിത്വനാമത്തിൽ 2 മോതിരങ്ങളെ വാഴ്ത്തി അത് വരന്റെയും, വധുവിന്റെയും അണിവിരലിൽ അണിയിക്കുന്ന ചടങ്ങാണിത്. വിവിധ പ്രത്യേക പ്രാർത്ഥനകളും, ഗീതങ്ങളും ഈ ചടങ്ങിൽ ആലപിക്കുന്നു.
കിരീടംവാഴ്‌വ്
വിവാഹ കൂദാശയുടെ ഏറ്റവും പ്രധാന ഭാഗമാണിത്. കിരീടംവാ‌ഴ്‌വിന്റെ ശുശ്രൂഷാമദ്ധ്യേ പൗലോസ് ശ്ലീഹായുടെ ലേഖനവും, വി. ഏവൻഗേലിയോനും വായിക്കപ്പെടുന്നു. ഈ ഭാഗത്തിന്റെ അവസാനമായി കുരിശോടുകൂടിയ ആശീർവദിച്ച സ്വർണമാല വരന്റെയും, വധുവിന്റെയും ശിരസ്സിൽ മൂന്ന് പ്രാവശ്യം വീതം കിരീടത്തിന്റെ ആകൃതിയിൽ ആഘോഷിച്ച് സ്ഥാപനഗീതം ചൊല്ലുന്നു. വധൂവരന്മാരെ കുടുംബത്തിന്റെ രാജാവും, രാജ്ഞിയുമായി അവരോധിക്കുന്നുവെന്ന സൂചനയിലാണ് ഈ ചടങ്ങ് രൂപപ്പെട്ടത്. പാശ്ചാത്യ സുറിയാനി സ്ഥാപനഗീതം “ക്ലിലോ ബീദേ ദ് മോറാൻ മെൻ ശ്മായോ സോആ വ്നോഹേസ് ല്ഹസ്നോ യോഏ ക്ലീലോ ദ്കൊഹ്‌-നോ സോഏമ് ബ്റീശേ” വിവാഹത്തിന്റെ അവസാനമായി വരൻ വധുവിന്റെ കഴുത്തിൽ മിന്നുകെട്ടുകയും, തലയിൽ മന്ത്രകോടി ഇടുകയും ചെയ്യുന്നു.
പെന്തക്കോസ്ത് സഭകളിൽ
മുഖ്യധാരാ പെന്തക്കോസ്ത് സഭകളിലെ വിവാഹങ്ങൾക്ക് അംഗീകരിക്കപ്പെട്ടതും എഴുതപ്പെട്ടതുമായ ഒരു ക്രമം പൊതുവെ ഇല്ലങ്കിലും അലിഖിതമായ ഒരു ശൈലി അവർ പിന്തുടരുന്നുണ്ട്. അടുത്തകാലത്തായി എല്ലാ ശുശ്രൂഷകളുടെയും ഓർഡർ എഴുതിയ പുസ്തകങ്ങൾ ശുശ്രൂഷ സഹായി, pastors handbook, തുടങ്ങിയ പേരിൽ ലഭിക്കുന്നുണ്ട്. പെന്തക്കോസ്ത് ആരാധനാലയങ്ങളിലും, ഓഡിറ്റോറിയങ്ങളിലുമെല്ലാം ഇവർ വിവാഹം നടത്താറുണ്ട്. വിവിധ പ്രാർത്ഥനകൾ, വിവാഹത്തിന്റെ പ്രാധാന്യം വിവരിക്കുന്ന പ്രസംഗങ്ങൾ, വേദപുസ്തകപരമായി കുടുംബങ്ങൾ അനുഷ്ഠിക്കേണ്ട ഉപദേശങ്ങൾ,വിവാഹത്തിനായി മാത്രം ആലപിക്കുന്ന പാട്ടുകൾ തുടങ്ങിയവയെല്ലാം ക്രമമായി ചേർത്ത ശൈലി ആണ് പെന്തക്കോസ്ത് സഭകളിലെ വിവാഹങ്ങളിൽ കാണാറുള്ളത്. പാസ്റ്ററൽ ഓഡിനേഷൻ  ഉള്ള സീനിയർ പാസ്റ്ററാണ് വിവാഹത്തിന്റെ മുഖ്യകാർമ്മികത്വം വഹിക്കുന്നത്. ഹസ്തദാനം നൽകി ദൈവനാമത്തിൽ, വിവാഹം ആശിർവദിക്കുന്ന പാസ്റ്റർ പറഞ്ഞു കൊടുക്കുന്ന പ്രതിജ്ഞവാചകങ്ങൾ ഏറ്റുപറഞ്ഞു വധുവരന്മാർ തമ്മിൽ ചെയുന്ന ഉടമ്പടിയാണ് വിവാഹത്തിന്റെ മുഖ്യ ഭാഗം, തുടർന്ന് സഭയുടെ വിവാഹ രജിസ്റ്ററിൽ അവരും സാക്ഷികളും കാര്മീകനും ഒപ്പുവെച്ചാണ് വിവാഹം നടത്തപെടുന്നത്. മിന്നുകെട്ടൽ, മോതിരമിടൽ ആദിയായ ആചാരങ്ങളെന്നും മുഖ്യധാരാ പെന്തക്കോസ്ത് സഭകളിൽ കണ്ടുവരുന്നില്ല.
അവലംബം
വർഗ്ഗം:വിവാഹം വർഗ്ഗം:ക്രൈസ്തവാചാരങ്ങൾ
അഡെറോങ്കെ കാലെ
നൈജീരിയൻ ആർമിയിലെ ആദ്യത്തെ വനിതാ മേജർ ജനറലായ നൈജീരിയൻ ആർമി സൈക്യാട്രിസ്റ്റാണ് അഡെറോങ്കെ കാലെ. നൈജീരിയൻ ആർമി മെഡിക്കൽ കോർപ്സിന്റെ കമാൻഡറായി അവർ ഉയർന്നു.
കരിയർ
അഡെറോങ്കെ കാലെ പിന്നീട് ഇബാദാൻ സർവകലാശാലയായ യൂണിവേഴ്സിറ്റി കോളേജിൽ മെഡിക്കൽ ഡോക്ടറായി പരിശീലനം നേടി, തുടർന്ന് ലണ്ടൻ യൂണിവേഴ്‌സിറ്റിയിൽ സൈക്യാട്രിയിൽ വിദഗ്ധയായി. സൈക്യാട്രിയിൽ ചേരാൻ അവർക്ക് പ്രചോദനമായത് ആഫ്രിക്കയിലെ സൈക്യാട്രി പ്രൊഫസറായ തോമസ് അഡോയ് ലാംബോയാണ്. ബ്രിട്ടനിൽ കുറച്ചുകാലം ജോലി ചെയ്ത അവർ 1971-ൽ നൈജീരിയയിലേക്ക് മടങ്ങി.
ഒരു വർഷത്തിനുശേഷം 1972-ൽ അവർ നൈജീരിയൻ ആർമിയിൽ ചേർന്നു. അക്കാലത്ത് സ്ത്രീകൾക്ക് പ്രത്യേകിച്ച് ഉയർന്ന പ്രൊഫഷണൽ തലത്തിലുള്ളവർക്ക് ഇത് വളരെ അപൂർവമായ തീരുമാനമായിരുന്നു. 1990 ഓടെ നൈജീരിയൻ ആർമി മെഡിക്കൽ കോർപ്സിന്റെ കേണലും ഡെപ്യൂട്ടി കമാൻഡറുമായിരുന്നു. പിന്നീട് ബ്രിഗേഡിയർ ജനറൽ റാങ്കിലേക്ക് സ്ഥാനക്കയറ്റം ലഭിച്ചു. അങ്ങനെ പശ്ചിമാഫ്രിക്കയിലെ ആദ്യത്തെ വനിതാ ജനറലായി. 1994 ൽ കാലെ മേജർ ജനറലായി സ്ഥാനക്കയറ്റം ലഭിക്കുകയും ആ റാങ്ക് നേടിയ ആദ്യത്തെ നൈജീരിയൻ വനിതയായി. പശ്ചിമാഫ്രിക്കയിലെ ആദ്യത്തെ വനിതാ മേജർ ജനറൽ കൂടിയായിരുന്നു അവർ. സൈന്യത്തിന്റെ മുഖ്യ മനോരോഗവിദഗ്ദ്ധയെന്ന നിലയിലായിരുന്നു അവരുടെ പങ്ക്. പിന്നീട് നൈജീരിയൻ മെഡിക്കൽ കോർപ്സിന്റെ ഡയറക്ടറായ കാലെ 1996 വരെ അതിന്റെ ചീഫ് മെഡിക്കൽ ഓഫീസറായിരുന്നു. നൈജീരിയൻ സൈന്യത്തിന്റെ ചരിത്രത്തിൽ ആദ്യമായാണ് എല്ലാ നൈജീരിയൻ സൈനികരുടെയും ആരോഗ്യ സംരക്ഷണത്തിന്റെ ഉത്തരവാദിത്തം ഒരു സ്ത്രീക്ക് എല്ലാ തലങ്ങളിലുമുള്ളത്.1997-ൽ അവർ വിരമിച്ചു.
സ്വകാര്യ ജീവിതം
കാലെയുടെ അച്ഛൻ ഒരു ഫാർമസിസ്റ്റും അമ്മ അധ്യാപികയുമായിരുന്നു. അവർക്ക് നല്ല വിദ്യാഭ്യാസം ലഭിക്കുമെന്ന് അവർ ഉറപ്പുവരുത്തി. കാലെ ലാഗോസിലെയും സരിയയിലെയും പ്രൈമറി സ്കൂളിൽ ചേർന്നു. സെന്റ് ആൻസ് സ്കൂൾ, ഇബാദാൻ, അബൊകുട്ട ഗ്രാമർ സ്കൂൾ എന്നിവിടങ്ങളിൽ നിന്ന് സെക്കൻഡറി വിദ്യാഭ്യാസം നേടി.
1975-ൽ ഒരു മകനുണ്ടായി. നൈജീരിയയിലെ സ്റ്റാറ്റിസ്റ്റിഷ്യൻ ജനറലായ യെമി കാലെ മകനാണ്. ഇബാദാനിലെ ബോഡിജ-ആഷി ബാപ്റ്റിസ്റ്റ് ചർച്ച് സ്ഥാപിക്കുന്നതിന് അവർ ഭൂമി നൽകി.
കാലെ ഒരു യൊറുബയാണ്.
അവലംബം
വർഗ്ഗം:നൈജീരിയയിലെ സ്ത്രീകൾ
ബെൻഹർ
1959-ൽ പുറത്തിറങ്ങിയതും ഏറ്റവമധികം ഓസ്കാർ പുരസ്കാരങ്ങൾ നേടിയതുമായ ഒരു ഹോളിവുഡ് ചലചിത്രമാണ്‌ ബെൻഹർ (11 ഓസ്കാർ), പിന്നീട് ടൈറ്റാനിക്'(1997) ദ ലോർഡ് ഓഫ് ദ റിങ്സ്: ദ റിട്ടേൺ ഓഫ് ദ കിങ് (2003)എന്നീ ചിത്രങ്ങളും 11 ഓസ്കാർ പുരസ്കാരങ്ങൾ നേടുകയുണ്ടായി. 1880-ൽ പുറത്തിറങ്ങിയ നോവലായ ബെൻഹർ-ക്രിസ്തുവിന്റെ കഥ എന്ന നോവലിനെ അവലംബിച്ച് 1925-ൽ ബെൻഹർ എന്ന പേരിൽതന്നെ പുറത്തിറങ്ങിയ നിശ്ശബ്ദചിത്രത്തിന്റെ പുനരാവിഷ്കാരമാണ് ഈ ചലച്ചിത്രം. അന്നുവരെ നിർമ്മിച്ചതിൽ ഏറ്റവും ചെലവേറിയതും ഏറ്റവും വിപുലമായ സെറ്റുകളോടുകൂടിയതുമായിരുന്നു ഈ ചിത്രം. വില്യം വൈലർ സംവിധാനം ചെയ്ത ഈ ചിത്രത്തിൽ ചാൾട്ടൻ ഹെസ്റ്റൺ, സ്റ്റീഫൻ ബോയ്ഡ്, ജാക് ഹോക്കിൻസ്, ഹ്യൂഗ് ഗ്രിഫിത്ത് തുടങ്ങിയവർ അഭിനയിച്ചു. .
1952 ൽ മെട്രോ-ഗോൾഡ്‌വിൻ-മേയർ കമ്പനി (എം.ജി.എം) ബെൻ-ഹർ റീമേക്ക് ചെയ്യാൻ പോകുന്നുവെന്ന് പ്രഖ്യാപിച്ചു. സ്റ്റുവാർട്ട് ഗ്രാൻജർ, റോബർട്ട് ടെയ്‌ലർ എന്നിവർ ചേർന്നാണ് നിർമ്മാണത്തിന് നേതൃത്വം നൽകിയത്. മേൽനോട്ടം സിംബാസിയ്ക്കായിരുന്നു. ഒമ്പതു മാസത്തിന് ശേഷം ചിത്രം സിനിമാ സ്‌കോപിലാണ് ഇറങ്ങുകയെന്ന് നിർമ്മാണ കമ്പനി അറിയിച്ചു. സിഡ്‌നി ഫ്രാങ്ക്‌ളിനെ ആദ്യം സംവിധായകനായി നിശ്ചയിച്ചു. മാർലിൻ ബ്രാൻഡോയെ നായകനാക്കാൻ തീരുമാനിച്ചു. 1955 സെപ്റ്റംബറിൽ ടൺബർഗ് സ്‌ക്രിപ്റ്റ് പൂർത്തിയാക്കി. 1956 ഏപ്രിലിൽ ചിത്രീകരണം തുടങ്ങുമെന്ന് പ്രഖ്യാപനം വന്നു. ഏഴുദശലക്ഷം ഡോളർ ചിലവിട്ട് ഏഴു മാസം കൊണ്ട് ചിത്രീകരണം പൂർത്തിയാക്കാനായിരുന്നു ലക്ഷ്യം. ഇസ്രയേലോ ഈജിപ്‌റ്റോ ലൊക്കേഷനായും നിശ്ചയിച്ചു. നിർഭാഗ്യമെന്നു പറയട്ടെ 1956 ന്റെ തുടക്കത്തിൽ തന്നെ ഷൂട്ടിംഗ് റദ്ദാക്കി. ടെലിവിഷൻ ഉയർത്തിയ വെല്ലുവിളികളും സാമ്പത്തിക പരാധീനതകളുമാണ് ചിത്രം നിർമ്മിക്കുന്നതിൽ നിന്ന് എം.ജി.എമ്മിനെ മാറ്റി നിർത്തിയത്. എന്നാൽ, 1956 ൽ പാരാമൗണ്ട് പിക്‌ചേഴ്‌സ് പുറത്തിറക്കിയ പത്തു കൽപ്പനകൾ എന്ന ബ്രഹ്മാണ്ഡ ചിത്രം വൻവിജയം നേടിയതോടെ ബെൻ-ഹർ റീമേക്ക് ചെയ്യാൻ തന്നെ എം.ജി.എം തീരുമാനിക്കുന്നു. 1957 ൽ കമ്പനി വീണ്ടും ചിത്രം പ്രഖ്യാപിച്ചു. ആദ്യം ഏഴുദശലക്ഷം ഡോളർ നിർമ്മാണ ചെലവായി കരുതിയെങ്കിലും 1958 ൽ ഇത് 10 ദശലക്ഷം ഡോളറിലെത്തി. അവിടെയും നിന്നില്ല കാര്യങ്ങൾ. ഷൂട്ടിംഗ് തുടങ്ങിയപ്പോഴേക്കും 15.175 ദശലക്ഷം ഡോളർ ചെലവായി. നാണയപ്പെരുപ്പം കൂടിയായതോടെ ചെലവ് 123 ദശലക്ഷം ഡോളറായി.
അണിയറ പ്രവർത്തകർ
മാർലിൻ ബ്രാണ്ടോയ്ക്ക് വേണ്ടി നിശ്ചയിച്ചിരുന്ന ബെൻ-ഹറിനെ അവതരിപ്പിച്ചത് ചാൾട്ടൺ ഹെസ്റ്റണായിരുന്നു. അറിയസായി ജാക് ഹോക്കിൻസും എസ്‌തേറായി ഹയ ഹരാറീത്തും വേഷമിട്ടു. മെസലയെ സ്റ്റീഫൻ ബോയ്ഡ് ആണ് അവതരിപ്പിച്ചത്. ഷേക്ക് ഇഡറിമിനെ ഹ്യൂ ഗിഫിത്തും മിറിയത്തെ മാർത്ത സ്‌കോട്ടും ടിർസയെ കാത്തി ഒഡോണലും സിമോൺഡിസിനെ സാം ജേഫും മനോഹരമാക്കി. ഫ്രാങ്ക് ത്രിംഗായിരുന്നു പീലാത്തോസ്. ചിത്രത്തിലെ തേരോട്ടമൽസരം ചിത്രീകരിച്ചത് സെക്കൻഡ് യൂണിറ്റ് സംവിധായകരായ ആൻഡ്രൂ മാർട്ടണും യക്കിമ കാനട്ടും ചേർന്നായിരുന്നു. ഇതിനായി ജെറുസലേമിൽ 18 ഏക്കർ സ്ഥലത്ത് സെറ്റിട്ടു. 1 മില്യൺ ഡോളറാണ് ചെലവു വന്നത്. 1880 ൽ ല്യൂ വാലസ് എഴുതിയ ബെൻ-ഹറിന്റെ മൂലകഥയ്ക്ക് 550 പേജുണ്ടായിരുന്നു. നിർമ്മാണമേൽനോട്ടം നിർവഹിച്ച സിംബാലിസ്റ്റ് നോവൽ വെട്ടിമുറിച്ച് സിനിമയ്ക്ക് പറ്റുന്നതാക്കാൻ നിരവധി തിരക്കഥാകാരൻമാരെ നിയോഗിച്ചു. 12 തരത്തിലുള്ള തിരക്കഥയാണ് 1958 ലെ വസന്തകാലത്ത് തയ്യാറായത്. കാൾ ടൺബർഗായിരുന്നു അവസാനമെത്തിയ തിരക്കഥാകാരൻ. അദ്ദേഹം ക്രിസ്തുവിന്റെ കുരിശാരോഹണത്തിന് ശേഷമുള്ള നോവലിന്റെ ഭാഗം പൂർണമായും തിരക്കഥയിൽ നിന്ന് നീക്കി. ബെൻ-ഹറിന്റെ ശിഷ്ടകാലവും മരണവും ഉപയോഗിച്ചില്ല. സിംബാലിസ്റ്റിന് ഈ തിരക്കഥ തീരെ ഇഷ്ടമായില്ല. എഴുത്തിലെ പ്രായം സംവിധാനത്തിലും കുഴപ്പമുണ്ടാക്കി. സിഡ്‌നി ഫ്രാങ്ക്‌ളിനെ നീക്കി വില്യം വൈലർ സംവിധായകനായത് അങ്ങനെയാണ്. 1925 ൽ ഇറങ്ങിയ നിശ്ശബ്ദ ബെൻ-ഹറിന്റെ മുപ്പതിലധികം സഹസംവിധായകരിൽ ഒരാളായിരുന്നു വൈലർ. 1957 ൽ ബെൻ-ഹർ സംവിധാനം ചെയ്യാനുള്ള ഓഫർ തിരക്കഥ പോരാ എന്ന കാരണം പറഞ്ഞ് വൈലർ ആദ്യം നിരസിച്ചു. സിംബാലിസ്റ്റ് വൈലറെ ചില സ്‌റ്റോറി ബോർഡ് കാണിക്കുകയും തേരോട്ടം ചിത്രീകരിക്കാൻ എത്ര പണം വേണമെങ്കിലും ചിലവഴിക്കാമെന്ന് വാഗ്ദാനം ചെയ്യുകയും ചെയ്തു. അങ്ങനെ മനസുമാറ്റി വൈലർ തിരിച്ചെത്തി. 1957 ൽ താര നിർണയം പൂർത്തിയാക്കി. വൻ ശമ്പളം കൊടുത്താൻ എം.ജി.എം വൈലറെ സംവിധായകനാക്കിയത്. 35,000 ഡോളറിന് പുറമേ ബോക്‌സ് ഓഫീസ് കലക്ഷന്റെ എട്ടുശതമാനമോ അന്തിമ വരുമാനത്തിന്റെമൂന്നുശതമാനമോ ഏതാണ് കൂടുതലെന്ന് വച്ചാൽ അതു നൽകാമെന്നായിരുന്നു കമ്പനിയുടെ വാഗ്ദാനം.
പുരസ്‌കാരങ്ങൾ
മികച്ച ചിത്രം, സംവിധായകൻ, നടൻ, സഹനടൻ, കലാസംവിധാനം, ഛായാഗ്രഹണം, വസ്ത്രാലങ്കാരം, സ്‌പെഷൽ എഫക്ട്‌സ്, ചിത്രസംയോജനം, സംഗീതം, സൗണ്ട് റെക്കോർഡിംഗ് എന്നിവയ്ക്കാണ് ബെൻ-ഹർ ഓസ്‌കർ നേടിയ്. മികച്ച ചിത്രം, സഹനടൻ, സംവിധായകൻ എന്നിവയ്ക്ക് ഗോൾഡൻ ഗ്ലോബ് പുരസ്‌കാരവും നേടി. ചരിത്രവും സംസ്‌കാരവും ഇട കലർത്തി റോമാസാമ്രാജ്യത്തിന്റെ കഥ പറഞ്ഞ ഈ ചിത്രം ഹോളിവുഡിലെ എക്കാലത്തെയും മികച്ച ക്ലാസികുകളിൽ ഒന്നാണ്.
വർഗ്ഗം:അമേരിക്കൻ ചലച്ചിത്രങ്ങൾ
ഷുങ്ചിങ്ങോസോറസ്
അന്ത്യ ജുറാസ്സിക് കാലത്ത് ജീവിച്ചിരുന്ന ഒരു സ്റ്റെഗോസോറിഡ് വിഭാഗത്തിൽ പെട്ട ദിനോസർ ആണ് ഷുങ്ചിങ്ങോസോറസ്. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. 1977 ആണ് ഇവയുടെ ഫോസ്സിൽ കണ്ടു കിട്ടിയതും ആദ്യ വർഗീകരണം നടന്നതും. ഇതേ കാലയളവിൽ 1977 ചൈനയിൽ മറ്റു പല ഈ കുടുംബത്തിൽ പെടുന്നവയുടെ ഫോസ്സിൽ കിടിയിടുണ്ടെങ്കിലും ഇവയാന്നു അതിൽ ഏറ്റവും ചെറുത്‌.
ശരീര ഘടന
ഈ കുടുംബത്തിലെ ഏറ്റവും ചെറിയ അംഗം ആയിരുന്ന ഇവയ്ക്ക് 10–13 അടി മാത്രം ആയിരുന്നു നീളം. വാലിന്റെ അറ്റത് 5 വലിയ മുള്ളുകൾ ഉണ്ടായിരുന്നു ഇവയ്ക്ക്.
ബേല ഷെൻഡെ
ബേല ഷെൻഡേ ( बेला शेंडे   ) ഒരു ഇന്ത്യൻ പിന്നണി ഗായിക ആണ്. ബോളിവുഡിലും വിവിധ പ്രാദേശിക ഭാഷാ ചലച്ചിത്രങ്ങളിലും നിരവധി ഗാനങ്ങൾ ഇവർ അവതരിപ്പിച്ചിട്ടുണ്ട്. ജോദാ അക്ബർ എന്ന സിനിമയിലെ "മൻ മോഹനാ ", വാട്ട്സ് യുവർ റാഷീ എന്ന ചിത്രത്തിലെ "സൂ ചൈ" ? നടരംഗ് എന്ന ചലച്ചിത്രത്തിലെ വജ്ലി കീ ബാരാ, അപ്സര ആലി എന്നിവയാണ് ബേല ആലപിച്ച പ്രശസ്തമായ ചില ഗാനങ്ങൾ. 2014-ൽ ടുന്യ ധർമ്മ കൊഞ്ച എന്ന  മറാത്തി ചലച്ചിത്രത്തിലെ "ഖുർക്കുറ" എന്ന ഗാനത്തിനു  മികച്ച പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരം ലഭിക്കുകയുണ്ടായി.
"കൈസ യെ ജാദൂ" എന്ന തന്റെ ആദ്യത്തെ സംഗീത ആൽബത്തിലൂടെ സംഗീത ജീവിതം ആരംഭിച്ച ഷെൻഡെ ജനശ്രദ്ധ പിടിച്ചുപറ്റുകയും വിമർശകരാൽ പ്രശംസിക്കപ്പെടുകയും ചെയ്തു. തേരാ മേരാ സാത് രഹേ എന്ന ചിത്രത്തിലെ ഒരു ചെറിയ ഭാഗത്തിനുവേണ്ടി ശബ്ദം നൽകിക്കൊണ്ട് ബോളിവുഡ് ചലച്ചിത്രരംഗത്തേക്കും ബേല കടന്നു വന്നു. 2005 - ൽ മികച്ച വിദേശഭാഷാ ചലച്ചിത്രത്തിനുള്ള അക്കാദമി പുരസ്കാര നാമനിർദ്ദേശം ലഭിച്ച പഹേലി എന്ന ചലച്ചിത്രത്തിലെ റാണി മുഖർജി അവതരിപ്പിച്ച കഥാപാത്രത്തിനു ശബ്ദം നൽകിയതും ബേല ഷെൻഡെ ആയിരുന്നു. 2008 - ൽ അശുതോഷ് ഗോവാരിക്കർ സംവിധാനം ചെയ്ത ജോധാ അക്ബർ എന്ന ചലച്ചിത്രത്തിലെ ഒരു ഭജൻ ഗാനം അവർ ആലപിക്കുകയുണ്ടായി. എ.ആർ. റഹ്‌മാൻ സംഗീത സംവിധാനം നിർവ്വഹിച്ച ഈ ഗാനത്തിലൂടെ ബേല മികച്ച പിന്നണി ഗായികയ്ക്കുള്ള ഐഫ പുരസ്കാരത്തിനും നാമനിർദ്ദേശം ചെയ്യപ്പെട്ടിരുന്നു.
ഇതിനെ തുടർന്ന് തന്റെ മാതൃഭാഷയായ മറാഠിയിലും നിരവധി ഹിറ്റ് ഗാനങ്ങൾ ബേല ആലപിക്കുകയുണ്ടായി. ഈ ഗാനങ്ങളിൽ പലതിനും വിവിധ പുരസ്കാരങ്ങൾക്കായുള്ള നാമനിർദ്ദേശങ്ങളും ലഭിച്ചിരുന്നു. മറാഠി ചലച്ചിത്രമായ നടരംഗിലെ അപ്സര ആലി, വജ്ലേ കീ ബാര എന്നീ ഗാനങ്ങൾ അക്കാലത്ത് ഏറെ ശ്രദ്ധിക്കപ്പെട്ട ഗാനങ്ങളായിരുന്നു. 2013 - ൽ പുറത്തിറങ്ങിയ രജ്ജോ എന്ന സംഗീത ചലച്ചിത്രത്തിൽ കങ്കണ റണൗത്തിനു വേണ്ടി ശബ്ദം നൽകിയത് ബേല ആയിരുന്നു. ഇതിനു ശേഷം മറാഠി ചലച്ചിത്ര സംഗീത മേഖലയിൽ തന്റേതായ സ്ഥാനവും അവർ നേടിയെടുക്കുകയുണ്ടായി. ഹിന്ദി ഭാഷയിൽ കൂടാതെ, മറാത്തി, ഉറുദു , തമിഴ് , തെലുങ്ക്, മലയാളം എന്നീ ഭാഷകളിലും ബേല ഗാനങ്ങൾ ആലപിച്ചിട്ടുണ്ട്.
ആദ്യകാല ജീവിതം
ഡോ. സഞ്ജീവ് ഷെൻഡെ, മിസ്സി മെദാ ഷെൻഡേ എന്നിവരുടെ മകളായാണ് ബേല ഷെൻഡെ ജനിച്ചത്. അവരുടെ മുത്തശ്ശി, ശ്രീമതി. കുസുമം ഷെൻഡെ, കിരൺ ഘാരാനയിലെ ശാസ്ത്രീയ സംഗീതജ്ഞയും ഗായികയും ആയിരുന്നു. സഹോദരി സവാന ഷെൻഡേ ഒരു ക്ലാസിക്കൽ സംഗീതജ്ഞയാണ്. 16 വയസ്സുള്ളപ്പോൾ ബേല ഷെൻഡേ സീ സരിഗമ എന്ന സംഗീത പരിപാടിയുടെ വിജയിയായി മാറി. തന്റെ അച്ഛനും മുത്തശ്ശിയുമായിരുന്നു ബേല ഷെൻഡെയുടെ ആദ്യ ഗുരുക്കന്മാർ. കൊമേഴ്സ് വിഷയത്തിൽ ബിരുദം നേടിയിട്ടുണ്ട്.
ഇളയരാജ, എ.ആർ. റഹ്മാൻ , ശങ്കർ-ഇഹ്സാൻ-ലോയ് , അജയ്-അതുൽ , യുവൻ ശങ്കർ രാജ , ലളിത് പണ്ഡിറ്റ് , എം.എം. ക്രീം, സൊഹൈൽ സെൻ തുടങ്ങിയ സംഗീത സംവിധായകർക്ക് ബേല തന്റെ ശബ്ദം നൽകിയിട്ടുണ്ട്. 2014 ലെ ദേശീയ ചലച്ചിത്ര അവാർഡുകളിൽ "ഖൂർഖുര" എന്ന ഗാനത്തിന് മികച്ച ഗായിക പിന്നണി ഗായകനുള്ള ദേശീയ പുരസ്കാരം നേടുകയുണ്ടായി.
മാർക്സിയൻ സൗന്ദര്യശാസ്ത്രം
കാറൽ മാർക്സ് രൂപം നൽകിയ സിദ്ധാന്തങ്ങൾ പ്രകാരം നിർവ്വചിക്കുന്ന സൗന്ദര്യശാസ്ത്രമാണ് മാർക്സിയൻ സൗന്ദര്യശാസ്ത്രം. സാംസ്കാരിക മേഖലകളിലെ മാർക്സിസത്തിന്റെ പ്രയോഗമാണിതിൽ. വൈരുദ്ധ്യാത്മക ഭൗതികവാദമാണ് ഇതിന്റെ കാതൽ. വർഗ്ഗപരമായ ബന്ധങ്ങൾ, മനുഷ്യന്റെ സാമൂഹ്യ രാഷ്ട്രീയ ജീവിതാവസ്ഥയെ സ്വാധീനിക്കുമെന്നു മാർക്സിസ്റ്റുകൾ കരുതുന്നു. കലയിലൂടെ ഇവയെ യഥാർത്ഥത്തിൽ അവതരിപ്പിക്കാൻ മാത്രമല്ല, ജീവിതാവസ്ഥയെ പരിഷ്കരിക്കാനുള്ള ഒരു ഉപാധിയായി ഉപയോഗിക്കാനും കഴിയും.
ബേല ഷെൻഡെ
ആദ്യകാല ജീവിതം
നടരംഗ് എന്ന മറാഠി ചലച്ചിത്രത്തിൽ ബേല അവതരിപ്പിച്ച ലാവണി തരത്തിലുള്ള ഗാനം വളരെവേഗം പ്രശസ്തമാവുകയും വിമർശകർ പ്രശംസിക്കുകയും ചെയ്തു. "അപ്സര അലി", "വജേൽ കി ബാര" എന്നീ ഗാനങ്ങളും അക്കാലത്തെ ഏറെ സ്വീകരിക്കപ്പെട്ട ഗാനങ്ങൾ ആയിരുന്നു. അശുതോഷ് ഗോവാരിക്കർ സംവിധാനം ചെയ്ത ജോധാ അക്ബർ എന്ന ചിത്രത്തിൽ ഐശ്വര്യ റായ് ബച്ചനു വേണ്ടി ബേല ശബ്ദം നൽകുകയുണ്ടായി. തുടർന്ന് അശുതോഷ് ഗോവാരിക്കർ തന്നെ സംവിധാനം ചെയ്ത വാട്ട്സ് യുവർ റാഷി എന്ന ചലച്ചിത്രത്തിൽ പ്രിയങ്ക ചോപ്രയ്ക്കുവേണ്ടിയും ശബ്ദം നൽകിയിട്ടുണ്ട്.
മാർക്സിയൻ സൗന്ദര്യശാസ്ത്രം
വില്ല്യം മോറിസ്, വാൾടർ ബെഞ്ചമിൻ, ബെർടോൾഡ് ബ്രെഹ്ത്, അന്റോണിയോ ഗ്രാംഷി, ടെറി ഈഗിൾടൺ, റോളണ്ട് ബാർത്തസ് എന്നിവരാണു പ്രമുഖ മാർക്സിയൻ സൗന്ദര്യവാദികൾ.
ബേല ഷെൻഡെ
ആദ്യകാല ജീവിതം
2013 - ൽ റാജ്ജോ എന്ന സംഗീത പ്രാധാന്യമുള്ള ചലച്ചിത്രത്തിൽ കങ്കണ റണൗത്തിനു വേണ്ടി ശബ്ദം നൽകുകയുണ്ടായി. അതേ വർഷം തന്നെ ഖുഘുരാര എന്ന ഗാനം, തഹമ്മ ധർമ കൊച്ചാ എന്ന ചിത്രത്തിന് വേണ്ടി ബേല ആലപിച്ചിരുന്നു. ഇതിനെ തുടർന്ന് വസന്തബാലൻ സംവിധാനം ചെയ്ത് എ.ആർ. റഹ്‌മാൻ സംഗീത സംവിധാനം നിർവ്വഹിച്ച് പുറത്തിറങ്ങിയ കാവ്യ തലൈവൻ എന്ന തമിഴ് ചലച്ചിത്രത്തിലും അതിന്റെ മലയാള പതിപ്പായ പ്രതിനായകൻ എന്ന ചലച്ചിത്രത്തിലും തെലുഗു പതിപ്പായ പ്രേമാലയം എന്ന ചലച്ചിത്രത്തിലും ബേല രണ്ട് ഗാനങ്ങൾ ആലപിക്കുകയുണ്ടായി.
2016 ൽ അരീജിത് സിംഗ്, എ.ആർ റഹ്മാൻ, സനാ മൊയ്ദൂട്ടി എന്നിവരോടൊപ്പം മോഹൻജൊ ദാരോ എന്ന ചിത്രത്തിന് വേണ്ടിയും ബേല ടൈറ്റിൽ ഗാനം ആലപിച്ചു. ജാവേദ് അക്തറിന്റെ വരികൾക്ക് എ ആർ റഹ്മാൻ ആയിരുന്നു സംഗീതം നൽകിയത്.
മാർക്സിയൻ സൗന്ദര്യശാസ്ത്രം
വർഗ്ഗം:മാർക്സിസ്റ്റ് പദാവലി വർഗ്ഗം:സൗന്ദര്യശാസ്ത്രം
ബേല ഷെൻഡെ
ആദ്യകാല ജീവിതം
കാൻഹെരിചി ഫുലെഎന്ന ആൽബത്തിലെ മുഖ്യ ഗാനമായ "മറാത്തി ബ്രീത്ത്ലെസ്" എന്ന ഗാനവും ബേല ആലപിച്ചു. ഈ ആൽബത്തിന് മികച്ച സംഗീത ആൽബത്തിനുള്ള ആ വർഷത്തെ ചിത്ര പദർപ്പൺ പുരസ്കാരവും ലഭിക്കുകയുണ്ടായി.
അവലംബം
<references group="" responsive="">
പുറം കണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:മറാത്തി ചലച്ചിത്രപിന്നണിഗായകർ വർഗ്ഗം:കന്നഡ ചലച്ചിത്രപിന്നണിഗായകർ വർഗ്ഗം:ഫിലിംഫെയർ പുരസ്കാരം ലഭിച്ചവർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:മറാഠികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
എം.എൻ. വിജയൻ:സമ്പൂർണ്ണകൃതികൾ
'''എം.എൻ. വിജയൻ:സമ്പൂർണ്ണകൃതികൾ ''' ചിന്തകനും പ്രഭാഷകനും വിമർശകനും നിരൂപകനും അദ്ധ്യാപകനുമായിരുന്ന എം. എൻ. വിജയൻ രചിച്ച കൃതികളുടെ സമ്പൂർണ്ണസമാഹാരങ്ങൾ 10 വാല്യങ്ങളായാണ് പുറത്തിറക്കിയത്.
വാല്യം ഒന്ന് - സാഹിത്യം 1
സാഹിത്യം 1 എന്നാണ് ഈ വാല്യത്തിനു നൽകിയ പേര്. ജനറൽ എഡിറ്റർ: എൻ. പ്രഭാകരൻ, എഡിറ്റർ: മാങ്ങാട് രത്നാകരൻ; 2008 ജൂണിൽ ആയിരുന്നു ആദ്യ വാല്യമായ ഈ പുസ്തകം പുറത്തിറക്കിയത്. കറന്റ് ബുക്സ് തൃശ്ശൂർ ആണ് പ്രസിദ്ധീകരിച്ചത്.
വാല്യം രണ്ട് - സാഹിത്യം 2
സാഹിത്യം 2 എന്നാണ് ഈ വാല്യത്തിനു നൽകിയ പേര്. ജനറൽ എഡിറ്റർ: എൻ. പ്രഭാകരൻ, എഡിറ്റർ: എൻ. ശശിധരൻ; 2008 ജൂലായിൽ ആയിരുന്നു രണ്ടാംവാല്യമായ ഈ പുസ്തകം പുറത്തിറക്കിയത്. കറന്റ് ബുക്സ് തൃശ്ശൂർ ആണ് പ്രസിദ്ധീകരിച്ചത്.
ഉള്ളടക്കം
.......
വാല്യം അഞ്ച് - സംസ്കാരം
സംസ്കാരം എന്നാണ് ഈ വാല്യത്തിനു നൽകിയ പേര്. ജനറൽ എഡിറ്റർ: എൻ. പ്രഭാകരൻ, എഡിറ്റർ: പി. പവിത്രൻ; 2009 ഫെബ്രുവരിയിൽ ആയിരുന്നു അഞ്ചാം വാല്യമായ ഈ പുസ്തകം പുറത്തിറക്കിയത്. കറന്റ് ബുക്സ് തൃശ്ശൂർ ആണ് പ്രസിദ്ധീകരിച്ചത്.
ഉള്ളടക്കം
ഫാസിഅസത്തിന്റെ മനശ്ശാസ്ത്രം
വാല്യം ആറ് - സംസ്കാരം 2
സംസ്കാരം 2 എന്നാണ് ഈ വാല്യത്തിനു നൽകിയ പേര്. ജനറൽ എഡിറ്റർ: എൻ. പ്രഭാകരൻ, എഡിറ്റർ: ഡോ. പി. ജി. പത്മിനി; 2009 മാർച്ചിൽ ആയിരുന്നു ആറാം വാല്യമായ ഈ പുസ്തകം പുറത്തിറക്കിയത്. കറന്റ് ബുക്സ് തൃശ്ശൂർ ആണ് പ്രസിദ്ധീകരിച്ചത്.
ഉള്ളടക്കം
.... .....
വാല്യം ഒൻപത് - അഭിമുഖം 2
അഭിമുഖം 2 എന്നാണ് ഈ വാല്യത്തിനു നൽകിയ പേര്. ജനറൽ എഡിറ്റർ: എൻ. പ്രഭാകരൻ, എഡിറ്റർ: എ.വി. പവിത്രൻ; 2009 ആഗസ്തിൽ ആയിരുന്നു ഒമ്പതാം വാല്യമായ ഈ പുസ്തകം പുറത്തിറക്കിയത്. കറന്റ് ബുക്സ് തൃശ്ശൂർ ആണ് പ്രസിദ്ധീകരിച്ചത്.